**ข้อมูลรายละเอียดตัวชี้วัดจำแนกตามมิติ 3 มิติ**

**1. มิติการสร้างความมั่นคงทางการเงิน (2 ตัวชี้วัด) (น้ำหนัก 25)**

**ตัวชี้วัดที่ 1 เพิ่มรายได้ (น้ำหนัก 15)**

**ตัวชี้วัดย่อยที่ 1.1 รายได้จากงานวิจัยและบริการวิชาการ (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

รายได้จากงานวิจัยและบริการวิชาการ ได้แก่ เงินวิจัยจากแหล่งทุนภายนอก ทั้งจากหน่วยงานให้ทุนภาครัฐ และภาคเอกชน รวมทั้งเงินรายได้จากการวิจัยร่วมกับภาคเอกชนและการบริการวิชาการ

**ข้อมูลประกอบการคำนวณตัวชี้วัด :**

1. งบการเงินของมหาวิทยาลัย
2. สัญญาการรับทุนวิจัยจากแหล่งทุนภายนอก

**วิธีการคำนวณ/วิเคราะห์ :**

รายรับทั้งหมดที่ได้จากแหล่งทุนภายนอกเพื่อการวิจัย และบริการวิชาการ

**ผู้บันทึกข้อมูล/แหล่งข้อมูล :** ส่วนการเงินและบัญชี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

(ไตรมาสที่ 1-3 รายงานทุกวันที่ 7 ของเดือนถัดไป ไตรมาสที่ 4 รายงานหลังจากปิดงบการเงิน)

**ผู้รับผิดชอบข้อมูล :** 1) รองอธิการบดีฝ่ายวิจัยและพัฒนาเทคโนโลยี

2) รองอธิการบดีฝ่ายการเงิน ทรัพย์สิน และวิสาหกิจ

3) ส่วนการเงินและบัญชี

4) สถาบันวิจัยและพัฒนา

5) เทคโนธานี

6) สำนักวิชาทุกสำนักวิชา

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

|  |  |
| --- | --- |
| **เกณฑ์การให้คะแนน** | **คะแนน** |
| รายได้วิจัยและบริการวิชาการ 400 ล้านบาทขึ้นไป | 5 |
| รายได้วิจัยและบริการวิชาการ 350 ล้านบาท แต่ไม่ถึง 400 ล้านบาท | 4 |
| รายได้วิจัยและบริการวิชาการ 300 ล้านบาท แต่ไม่ถึง 350 ล้านบาท | 3 |
| รายได้วิจัยและบริการวิชาการ 250 ล้านบาท แต่ไม่ถึง 300 ล้านบาท | 2 |
| รายได้วิจัยและบริการวิชาการ 200 ล้านบาท แต่ไม่ถึง 250 ล้านบาท | 1 |

ข้อมูลพื้นฐาน : รายได้จากเงินอุดหนุนวิจัยจากภายนอกและการบริการวิชาการ ในปีงบประมาณ พ.ศ. 2562-2564 คือ

ข้อมูลปี 2562 เป็นเงิน 205.39 ล้านบาท

ข้อมูลปี 2563 เป็นเงิน 228.21 ล้านบาท

ข้อมูลปี 2564 เป็นเงิน 413.82 ล้านบาท

ค่าเฉลี่ยรายได้จากงานวิจัยย้อนหลัง 3 ปี (2562-2564) เป็นเงิน 282.47 ล้านบาท

ข้อมูลพื้นฐานจากงบการเงินที่เป็นข้อมูลชี้วัดตั้งแต่ปีงบประมาณ พ.ศ. 2565 ประกอบด้วย รายได้เงินอุดหนุนวิจัยจากภายนอกและรายได้เงินอุดหนุนจากภายนอก โดยไม่รวมรหัสรายได้จากการให้บริการวิชาการและรายได้จากเทคโนธานี

ข้อมูลปี 2565 (ไตรมาสที่ 3) เป็นเงิน 411.70 ล้านบาท

**ตัวชี้วัดย่อยที่ 1.2 รายได้จากหลักสูตรการเรียนรู้ตลอดชีวิต (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

หลักสูตรการเรียนรู้ตลอดชีวิต เป็นการพัฒนาระบบการศึกษาต่อเนื่อง (Continuing Education) ภายใต้ระบบสะสมหน่วยกิต รองรับการเรียนสำหรับกลุ่มผู้บริหาร (Executive) การเรียนรู้ตลอดชีวิต (Lifelong Learning) และการศึกษาไร้พรมแดน (Borderless Education) รวมทั้งพัฒนาศักยภาพนักศึกษาสำหรับเป็นกำลังคนแห่งอนาคต มหาวิทยาลัยมีสัดส่วนการพึ่งพางบประมาณภาครัฐสูง มีความเสี่ยงด้านความมั่นคงทางการเงิน โดยเฉพาะความสามารถในการหารายได้จากการดำเนินงานตามภารกิจ ดังนั้นจึงจำเป็นต้องปฏิรูปแนวทางการสร้างรายได้ โดยเพิ่มรายได้จากการจัดการศึกษา มุ่งเน้นการจัดการศึกษาตามช่วงวัย (Lifelong Learning)

**ข้อมูลประกอบการคำนวณตัวชี้วัด :**

1. หลักสูตร Non-degree, Upskill, Reskill ที่เปิดสอนในมหาวิทยาลัย
2. จำนวนผู้เรียนแต่ละชุดวิชา
3. อัตราค่าใช้จ่ายของผู้เรียนแต่ละชุดวิชา

**วิธีการคำนวณ/วิเคราะห์ :**

X = ร้อยละของรายได้ที่เพิ่มขึ้นจากผู้เรียนในกลุ่มการศึกษาต่อเนื่อง เช่น หลักสูตร Non-degree, Upskill, Reskill ที่เปิดสอนในมหาวิทยาลัย โดยเป็นรายได้ที่มหาวิทยาลัยได้รับจากผู้เรียนโดยตรง และไม่รวมการได้รับการสนับสนุนจากองค์กรภายนอก

X = รายได้ค่าธรรมเนียมการศึกษา ปีงบประมาณ พ.ศ. 2566 – รายได้ค่าธรรมเนียมการศึกษา ปีงบประมาณ พ.ศ. 2565 x 100

รายได้ค่าธรรมเนียมการศึกษา ปีงบประมาณ พ.ศ. 2565

ปีงบประมาณ พ.ศ. 2565 สอดคล้องกับปีการศึกษาคือ ภาคการศึกษาที่ 2/2564 3/2564 และ 1/2565

ปีงบประมาณ พ.ศ. 2566 สอดคล้องกับปีการศึกษาคือ ภาคการศึกษาที่ 2/2565 3/2565 และ 1/2566

การรายงานผลไตรมาสที่ 1, 2, 3 และ 4 ปีงบประมาณ พ.ศ. 2566 ใช้ผลงานสะสมของภาคการศึกษาที่ 2/2565 3/2565 และ 1/2566

**ผู้บันทึกข้อมูล/แหล่งข้อมูล :** ส่วนการเงินและบัญชี

**การบันทึกข้อมูลในระบบสารสนเทศเพื่อการติดตามละประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิชาการและประกันคุณภาพ

2) รองอธิการบดีฝ่ายการเงิน ทรัพย์สิน และวิสาหกิจ

3) สำนักวิชาทุกสำนักวิชา

4) โครงการจัดรูปแบบการบริหารวิชาการด้านเทคโนโลยีดิจิทัลรูปใหม่

5) ศูนย์นวัตกรรมและเทคโนโลยีทางการศึกษา

6) เทคโนธานี

7) ส่วนส่งเสริมวิชาการ

**รอบปีการเก็บข้อมูล :** ปีงบประมาณ

**เกณฑ์การให้คะแนน :** ร้อยละของจำนวนรายได้ที่เพิ่มขึ้นจากปีงบประมาณ พ.ศ. 2565

|  |  |
| --- | --- |
| **เกณฑ์การให้คะแนน** | **คะแนน** |
| เพิ่มขึ้นไม่น้อยกว่าร้อยละ 35 | 5 |
| เพิ่มขึ้นไม่น้อยกว่าร้อยละ 30 | 4 |
| เพิ่มขึ้นไม่น้อยกว่าร้อยละ 25 | 3 |
| เพิ่มขึ้นไม่น้อยกว่าร้อยละ 20 | 2 |
| เพิ่มขึ้นไม่น้อยกว่าร้อยละ 15 | 1 |

ข้อมูลพื้นฐาน : ในรอบครึ่งแรกของปีงบประมาณ พ.ศ. 2565 (ภาคการศึกษาที่ 2/2564 รวมภาคการศึกษาที่ 3/2564) มหาวิทยาลัยมีรายได้จากหลักสูตรการเรียนรู้ตลอดชีวิตเพิ่มขึ้นจากปีงบประมาณ พ.ศ. 2564 (ภาคการศึกษาที่ 1/2563 รวมภาคการศึกษาที่ 2/2563)   
ร้อยละ 25.29 (รายได้ปีงบประมาณ พ.ศ. 2565 จำนวน 7,503,032 บาท และรายได้ปีงบประมาณ พ.ศ. 2564 จำนวน 5,988,760 บาท)

**ตัวชี้วัดย่อยที่ 1.3 รายได้จากทรัพย์สินทางปัญญาของมหาวิทยาลัย (น้ำหนัก 5)**

**ชนิดของตัวชี้วัด :**  ผลผลิต

**นิยาม/คำอธิบาย :**

รายได้จากทรัพย์สินทางปัญญา หมายถึง รายได้อันเนื่องมาจากการใช้ประโยชน์จากทรัพย์สินทางปัญญาของมหาวิทยาลัย ในเชิงพาณิชย์ ได้แก่

1. รายได้จากการอนุญาตให้ใช้ทรัพย์สินทางปัญญา (Licensing) รวมถึงรายได้จากการขายหนังสือซึ่งเป็นลิขสิทธิ์ (Copyright) ของมหาวิทยาลัย
2. รายได้ที่เกิดจากที่มหาวิทยาลัยไปถือหุ้นในบริษัท Startup/Spin Off คือ เงินปันผล (Dividend) และกำไรจากการขายหุ้น (Capital Gain)

**ข้อมูลประกอบการคำนวณตัวชี้วัด :**

1. รายได้จากการอนุญาตให้ใช้ทรัพย์สินทางปัญญา (Licensing) และรายได้จากค่าลิขสิทธิ์ (Copyright)
2. รายได้ที่เกิดจากที่มหาวิทยาลัยไปถือหุ้นในบริษัท Startup/Spin Off คือ เงินปันผล (Dividend) และกำไรจากการขายหุ้น (Capital Gain)

**วิธีการคำนวณ/วิเคราะห์ :**

X = ร้อยละการเพิ่มขึ้นของรายได้จากทรัพย์สินทางปัญญา

(รายได้จากทรัพย์สินทางปัญญาปีปัจจุบัน – รายได้เฉลี่ย 3 ปี ก่อนหน้า) x 100

x =

รายได้จากทรัพย์สินทางปัญญาเฉลี่ย 3 ปี ก่อนหน้า

**ผู้บันทึกข้อมูล/แหล่งข้อมูล :** ส่วนการเงินและบัญชี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายการเงิน ทรัพย์สิน และวิสาหกิจ

2) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

3) เทคโนธานี

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

| **เกณฑ์การให้คะแนน** | **คะแนน** |
| --- | --- |
| รายได้เพิ่มขึ้นไม่น้อยกว่าร้อยละ 50 | 5 |
| รายได้เพิ่มขึ้นไม่น้อยกว่าร้อยละ 40 | 4 |
| รายได้เพิ่มขึ้นไม่น้อยกว่าร้อยละ 30 | 3 |
| รายได้เพิ่มขึ้นไม่น้อยกว่าร้อยละ 20 | 2 |
| รายได้เพิ่มขึ้นไม่น้อยกว่าร้อยละ 10 | 1 |

ข้อมูลพื้นฐาน : จากงบการเงินของมหาวิทยาลัย ในปีงบประมาณ พ.ศ. 2562-2564 รายได้จากทรัพย์สินทางปัญญาเฉลี่ย คือ 820,000 บาท/ปี

ปีงบประมาณ พ.ศ. 2564 รายได้จากทรัพย์สินทางปัญญา เป็นจำนวนเงิน 1.85 ล้านบาท

ปีงบประมาณ พ.ศ. 2563 รายได้จากทรัพย์สินทางปัญญา เป็นจำนวนเงิน 0.57 ล้านบาท

ปีงบประมาณ พ.ศ. 2562 รายได้จากทรัพย์สินทางปัญญา เป็นจำนวนเงิน 0.04 ล้านบาท

ปีงบประมาณ พ.ศ. 2565 (ไตรมาสที่ 3) รายได้จากทรัพย์สินทางปัญญา เป็นจำนวนเงิน 0.13 ล้านบาท

**ตัวชี้วัดที่ 2 กำไร/ขาดทุนจากการดำเนินงานของหน่วยวิสาหกิจ (น้ำหนัก 10)**

**ชนิดของตัวชี้วัด** : ผลผลิต

**นิยาม/คำอธิบาย :**

ผลประกอบการของวิสาหกิจมหาวิทยาลัยก่อนหักค่าเสื่อมราคา ได้แก่ โรงพยาบาลมหาวิทยาลัย เทคโนธานี   
ฟาร์มมหาวิทยาลัย และสุรสัมมนาคาร

**ข้อมูลประกอบการคำนวณตัวชี้วัด :**

1. งบกำไรขาดทุนของหน่วยวิสาหกิจทั้ง 4 แห่ง แยกหน่วยงาน
2. รายรับจริงและรายจ่ายจริงเปรียบเทียบกับประมาณการ

**วิธีการคำนวณ/วิเคราะห์ :**

กำไร = รายได้ – ค่าใช้จ่าย (ผลการดำเนินงานรายได้สูงกว่าค่าใช้จ่าย)

**ผู้บันทึกข้อมูล/แหล่งข้อมูล :** ส่วนการเงินและบัญชี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

(ไตรมาสที่ 1-3 รายงานทุกวันที่ 7 ของเดือนถัดไป ไตรมาสที่ 4 รายงานหลังจากปิดงบการเงิน)

**ผู้รับผิดชอบข้อมูล :** 1) รองอธิการบดีฝ่ายการเงิน ทรัพย์สิน และวิสาหกิจ

2) ส่วนการเงินและบัญชี

3) ส่วนบริหารสินทรัพย์

4) หน่วยวิสาหกิจ (โรงพยาบาลมหาวิทยาลัย เทคโนธานี ฟาร์มมหาวิทยาลัย สุรสัมมนาคาร)

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

**ตัวชี้วัดย่อยที่ 2.1 กำไร/ขาดทุนจากการดำเนินงานสุทธิของโรงพยาบาลมหาวิทยาลัยเทคโนโลยีสุรนารี (น้ำหนัก 2.5)**

|  |  |
| --- | --- |
| **เกณฑ์การให้คะแนน** | **คะแนน** |
| ผลการดำเนินงานของโรงพยาบาลมหาวิทยาลัย กำไรมากกว่า 50 ล้านบาทขึ้นไป | 5 |
| ผลการดำเนินงานของโรงพยาบาลมหาวิทยาลัย กำไรไม่เกิน 50 ล้านบาท | 4 |
| ผลการดำเนินงานของโรงพยาบาลมหาวิทยาลัย เท่าทุนหรือขาดทุนไม่เกิน 50 ล้านบาท | 3 |
| ผลการดำเนินงานของโรงพยาบาลมหาวิทยาลัย ขาดทุนมากว่า 50 ล้านบาทแต่ไม่เกิน 100 ล้านบาท | 2 |
| ผลการดำเนินงานของโรงพยาบาลมหาวิทยาลัย ขาดทุนมากกว่าหรือเท่ากับ 100 ล้านบาท | 1 |

ข้อมูลพื้นฐาน **:** ข้อมูลปี 2562 คือ ขาดทุน 52.31 ล้านบาท ข้อมูลปี 2563 คือ ขาดทุน 147.94 ล้านบาท

ข้อมูลปี 2564 คือ ขาดทุน 138.62 ล้านบาท

ข้อมูลเฉลี่ย 3 ปี คือ ขาดทุน 112.96 ล้านบาท

**ตัวชี้วัดย่อยที่ 2.2 กำไร/ขาดทุนจากการดำเนินงานสุทธิของเทคโนธานี (น้ำหนัก 2.5)**

|  |  |
| --- | --- |
| **เกณฑ์การให้คะแนน** | **คะแนน** |
| ผลการดำเนินงานของเทคโนธานี กำไรมากกว่า 70 ล้านบาทขึ้นไป | 5 |
| ผลการดำเนินงานของเทคโนธานี กำไรมากกว่า 50 ล้านบาทแต่ไม่เกิน 70 ล้านบาท | 4 |
| ผลการดำเนินงานของเทคโนธานี กำไรมากกว่า 40 ล้านบาทแต่ไม่เกิน 50 ล้านบาท | 3 |
| ผลการดำเนินงานของเทคโนธานี กำไรมากกว่า 20 ล้านบาทแต่ไม่เกิน 40 ล้านบาท | 2 |
| ผลการดำเนินงานของเทคโนธานี กำไรน้อยกว่าหรือเท่ากับ 20 ล้านบาท | 1 |

ข้อมูลพื้นฐาน **:** ข้อมูลปี 2562 คือ กำไร 47.69 ล้านบาท ข้อมูลปี 2563 คือ กำไร 47.65 ล้านบาท

ข้อมูลปี 2564 คือ กำไร 35.27 ล้านบาท

ข้อมูลเฉลี่ย 3 ปี คือ กำไร 43.54 ล้านบาท

**ตัวชี้วัดย่อยที่ 2.3 กำไร/ขาดทุนจากการดำเนินงานสุทธิของฟาร์มมหาวิทยาลัย** **(น้ำหนัก 2.5)**

| **เกณฑ์การให้คะแนน** | **คะแนน** |
| --- | --- |
| ผลการดำเนินงานของฟาร์มมหาวิทยาลัย กำไรมากกว่า 8 ล้านบาทขึ้นไป | 5 |
| ผลการดำเนินงานของฟาร์มมหาวิทยาลัย กำไรมากกว่า 5 ล้านบาทแต่ไม่เกิน 8 ล้านบาท | 4 |
| ผลการดำเนินงานของฟาร์มมหาวิทยาลัย กำไรมากกว่า 4 ล้านบาทแต่ไม่เกิน 5 ล้านบาท | 3 |
| ผลการดำเนินงานของฟาร์มมหาวิทยาลัย กำไรมากกว่า 1 ล้านบาทแต่ไม่เกิน 4 ล้านบาท | 2 |
| ผลการดำเนินงานของฟาร์มมหาวิทยาลัย กำไรน้อยกว่าหรือเท่ากับ 1 ล้านบาท | 1 |

ข้อมูลพื้นฐาน **:** ข้อมูลปี 2562 คือ กำไร 5.78 ล้านบาท ข้อมูลปี 2563 คือ กำไร 5.60 ล้านบาท

ข้อมูลปี 2564 คือ กำไร 2.36 ล้านบาท

ข้อมูลเฉลี่ย 3 ปี คือ กำไร 4.58 ล้านบาท

**ตัวชี้วัดย่อยที่ 2.4 กำไร/ขาดทุนจากการดำเนินงานสุทธิของสุรสัมมนาคาร** **(น้ำหนัก 2.5)**

| **เกณฑ์การให้คะแนน** | **คะแนน** |
| --- | --- |
| ผลการดำเนินงานของสุรสัมมนาคาร กำไรมากกว่า 5 ล้านบาทขึ้นไป | 5 |
| ผลการดำเนินงานของสุรสัมมนาคาร กำไรมากกว่า 3 ล้านบาทแต่ไม่เกิน 5 ล้านบาท | 4 |
| ผลการดำเนินงานของสุรสัมมนาคาร กำไรมากกว่า 2 ล้านบาทแต่ไม่เกิน 3 ล้านบาท | 3 |
| ผลการดำเนินงานของสุรสัมมนาคาร เท่าทุนหรือกำไรไม่เกิน 2 ล้านบาท | 2 |
| ผลการดำเนินงานของสุรสัมมนาคาร ขาดทุน | 1 |

ข้อมูลพื้นฐาน **:** ข้อมูลปี 2562 คือ กำไร 5.06 ล้านบาท ข้อมูลปี 2563 คือ ขาดทุน 0.11 ล้านบาท

ข้อมูลปี 2564 คือ กำไร 2.08 ล้านบาท

ข้อมูลเฉลี่ย 3 ปี คือ กำไร 2.34 ล้านบาท

**2. มิติด้านการจัดลำดับมหาวิทยาลัย (University Rankings) (9 ตัวชี้วัด) (น้ำหนัก 50)**

**ตัวชี้วัดที่ 3 การเพิ่มขึ้นของจำนวนการอ้างอิง (Citation) ผลงานวิจัยที่ตีพิมพ์ในฐานข้อมูลสากล SCOPUS (น้ำหนัก 5)**

**ชนิดของตัวชี้วัด** : ผลผลิต

**นิยาม/คำอธิบาย** :

ร้อยละเพิ่มขึ้นของจำนวนการอ้างอิง (Citation) บทความที่ตีพิมพ์ในฐานข้อมูลสากล SCOPUS โดยเปรียบเทียบจำนวนการอ้างอิงรวมในปีที่กำหนดเทียบกับปีก่อนหน้า (เก็บข้อมูลตามช่วงเวลาที่กำหนดชัดเจน เช่น ทุก ๆ เดือนกันยายนของทุกปี)

**ข้อมูลประกอบการคำนวณตัวชี้วัด :**

1. จำนวนการอ้างอิง ในรอบ 1 ปีปฏิทินที่ผ่านมา
2. จำนวนการอ้างอิง ในรอบ 3 ปีปฏิทินก่อนหน้า

**วิธีการคำนวณ/วิเคราะห์** :

X คือ ร้อยละการเพิ่มขึ้นของจำนวนการอ้างอิง (Citation) บทความที่ตีพิมพ์ในฐานข้อมูลสากล SCOPUS

X = (จำนวนการอ้างอิงในรอบ 1 ปีปฏิทินที่ผ่านมา – ค่าเฉลี่ยจำนวนการอ้างอิงในรอบ 3 ปีปฏิทินก่อนหน้า) x 100

ค่าเฉลี่ยจำนวนการอ้างอิงในรอบ 3 ปีปฏิทินก่อนหน้า

**ผู้บันทึกข้อมูล/แหล่งข้อมูล :** สถาบันวิจัยและพัฒนา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิจัยและพัฒนาเทคโนโลยี

2) สถาบันวิจัยและพัฒนา

**รอบปีการเก็บข้อมูล** : ปีปฏิทิน

**เกณฑ์การให้คะแนน :**

| **เกณฑ์การให้คะแนน** | **คะแนน** |
| --- | --- |
| มากกว่าหรือเท่ากับร้อยละ 65 | 5 |
| ร้อยละ 55 | 4 |
| ร้อยละ 45 | 3 |
| ร้อยละ 35 | 2 |
| น้อยกว่าหรือเท่ากับร้อยละ 25 | 1 |

ข้อมูลพื้นฐาน : การเพิ่มขึ้นของจำนวน citations ในปี พ.ศ. 2565 (เทียบกับค่าเฉลี่ยปี พ.ศ. 2562-2564) ไตรมาส 1 เท่ากับร้อยละ 43.71%

การเพิ่มขึ้นของจำนวน citations ในปี พ.ศ. 2565 (เทียบกับค่าเฉลี่ยปี พ.ศ. 2562-2564) ไตรมาส 2 เท่ากับร้อยละ 47.17%

การเพิ่มขึ้นของจำนวน citations ในปี พ.ศ. 2565 (เทียบกับค่าเฉลี่ยปี พ.ศ. 2562-2564) ไตรมาส 3 เท่ากับร้อยละ 48.17%

เก็บข้อมูล citations ทุกไตรมาส (ทุกครั้งที่ต้องมีการกรอกข้อมูล Scorecard ในระบบ)

ใช้ข้อมูลปี พ.ศ. 2565 เท่านั้นเนื่องจากมีการเปลี่ยนสูตรการคำนวณจากการเปรียบเทียบค่าเฉลี่ย 1 ปีเป็น 3 ปีปฏิทินก่อนหน้า   
เมื่อต้นปีงบประมาณ พ.ศ. 2565

**ตัวชี้วัดที่ 4 จำนวนผลงานวิจัยตีพิมพ์ในฐานข้อมูลสากล SCOPUS ต่อจำนวนอาจารย์ประจำ (น้ำหนัก 5)**

**ชนิดของตัวชี้วัด** : ผลผลิต

**นิยาม/คำอธิบาย** :

จำนวนผลงานวิจัยตีพิมพ์ หมายถึง จำนวนบทความประเภท Article หรือ Article in press หรือ Review เท่านั้น จำนวนอาจารย์ประจำ หมายถึง จำนวนอาจารย์ประจำที่ปฏิบัติงานจริง (ไม่นับรวมที่ลาศึกษาต่อตลอดปีการศึกษานั้น ๆ) การนับจำนวนอาจารย์ประจำ ให้นับระยะเวลาการทำงาน ดังนี้

9-12 เดือน คิดเป็น 1 คน

6 เดือนขึ้นไปแต่ไม่ถึง 9 เดือน คิดเป็น 0.5 คน

น้อยกว่า 6 เดือน ไม่สามารถนำมานับได้ (นับเป็น 0 คน)

**ข้อมูลประกอบการคำนวณตัวชี้วัด :**

1. จำนวนผลงานวิจัยตีพิมพ์ในฐานข้อมูลสากล SCOPUS ในรอบ 3 ปีปฏิทินที่ผ่านมา (รวมกัน)
2. จำนวนอาจารย์ประจำทั้งหมดในรอบ 3 ปีปฏิทินที่ผ่านมา (รวมกัน)

**วิธีการคำนวณ/วิเคราะห์** :

X = จำนวนผลงานวิจัยตีพิมพ์ในฐานข้อมูลสากล SCOPUS ต่อจำนวนอาจารย์ประจำ

จำนวนผลงานวิจัยตีพิมพ์ในฐานข้อมูลสากล SCOPUS ในรอบ 3 ปีปฏิทินที่ผ่านมา (รวมกัน)

x =

จำนวนอาจารย์ประจำทั้งหมดที่ปฏิบัติงานจริงในรอบ 3 ปีปฏิทินที่ผ่านมา (รวมกัน)

**ผู้บันทึกข้อมูล/แหล่งข้อมูล :** สถาบันวิจัยและพัฒนา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิจัยและพัฒนาเทคโนโลยี

2) สถาบันวิจัยและพัฒนา

**รอบปีการเก็บข้อมูล** : ปีปฏิทิน

**เกณฑ์การให้คะแนน :**

|  |  |
| --- | --- |
| **เกณฑ์การให้คะแนน** | **คะแนน** |
| มากกว่าหรือเท่ากับ 1.15 เรื่องต่อคน | 5 |
| 1.05 เรื่องต่อคน | 4 |
| 0.95 เรื่องต่อคน | 3 |
| 0.85 เรื่องงต่อคน | 2 |
| น้อยกว่าหรือเท่ากับ 0.75 เรื่องต่อคน | 1 |

ข้อมูลพื้นฐาน : ค่าเฉลี่ย 3 ปีปฏิทินที่ผ่านมา (ปี พ.ศ. 2561-2563) เท่ากับ 0.94 เรื่องต่อคน

**ตัวชี้วัดที่ 5 จำนวนเงินสนับสนุนการทำวิจัยต่อจำนวนอาจารย์ประจำ (น้ำหนัก 5)**

**ชนิดของตัวชี้วัด** : ปัจจัยนำเข้า

**นิยาม/คำอธิบาย** :

จำนวนเงินสนับสนุนงานวิจัย หมายถึง จำนวนเงินรวมถึงวัสดุ อุปกรณ์ เครื่องมือต่าง ๆ ที่อาจารย์ประจำได้รับการสนับสนุนจากภายในมหาวิทยาลัยเทคโนโลยีสุรนารี (มทส.) (รวมถึงงบประมาณแผ่นดินและรายได้ของมหาวิทยาลัย) และแหล่งทุนภายนอกทั้งจากหน่วยงานภาครัฐ และภาคเอกชน การนับจำนวนเงินให้นับเงิน ตามเลขงบประมาณที่ได้รับการจัดสรรเฉพาะในปีงบประมาณนั้น

จำนวนอาจารย์ประจำ หมายถึง จำนวนอาจารย์ประจำที่ปฏิบัติงานจริง (ไม่นับรวมที่ลาศึกษาต่อตลอดปีการศึกษานั้น ๆ) การนับจำนวนอาจารย์ประจำ ให้นับระยะเวลาการทำงาน ดังนี้

9-12 เดือน คิดเป็น 1 คน

6 เดือนขึ้นไปแต่ไม่ถึง 9 เดือน คิดเป็น 0.5 คน

น้อยกว่า 6 เดือน ไม่สามารถนำมานับได้ (นับเป็น 0 คน)

**ข้อมูลประกอบการคำนวณตัวชี้วัด :**

1. จำนวนเงินสนับสนุนการทำวิจัยในรอบ 1 ปีงบประมาณที่ผ่านมา
2. จำนวนอาจารย์ประจำในรอบปีงบประมาณนั้น

**วิธีการคำนวณ/วิเคราะห์** :

จำนวนเงินสนับสนุนการทำวิจัยต่อจำนวนอาจารย์ประจำ = จำนวนสนับสนุนงานวิจัยในรอบ 1 ปีงบประมาณที่ผ่านมา

จำนวนอาจารย์ประจำที่ปฏิบัติงานจริงในรอบปีการศึกษานั้น ๆ

**ผู้บันทึกข้อมูล/แหล่งข้อมูล :** สถาบันวิจัยและพัฒนา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิจัยและพัฒนาเทคโนโลยี

2) สถาบันวิจัยและพัฒนา

**รอบปีการเก็บข้อมูล** : ปีงบประมาณ

**เกณฑ์การให้คะแนน :**

|  |  |
| --- | --- |
| **เกณฑ์การให้คะแนน** | **คะแนน** |
| มากกว่าหรือเท่ากับ 1,100,000 บาทต่อคน | 5 |
| 900,000 บาทต่อคน | 4 |
| 700,000 บาทต่อคน | 3 |
| 500,000 บาทต่อคน | 2 |
| น้อยกว่าหรือเท่ากับ 300,000 บาทต่อคน | 1 |

ข้อมูลพื้นฐาน : ข้อมูลปีงบประมาณ พ.ศ. 2565 ณ ไตรมาสที่ 3 เฉลี่ยเท่ากับ 757,325.05 บาทต่อคน

**ตัวชี้วัดที่ 6 จำนวนชุดวิชาและจำนวนผู้เรียนในระบบคลังหน่วยกิต (Credit Bank) (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

ระบบคลังหน่วยกิต หมายถึง ระบบและกลไกในการเทียบโอนความรู้ ความสามารถและ/หรือสมรรถนะที่ได้จากการศึกษาในระบบ การศึกษานอกระบบ การศึกษาตามอัธยาศัย และจากประสบการณ์ของบุคคล มาเก็บสะสมไว้ในคลังหน่วยกิตของมหาวิทยาลัยโดยไม่จำกัดระยะเวลา มีคณะกรรมการเทียบโอนผลลัพธ์การเรียนรู้และประสบการณ์ทำหน้าที่ กำหนดหลักเกณฑ์ วิธีการวัดและการประเมินผลของสำนักวิชา ประเมินและคัดกรองผู้ที่จะโอนผลลัพธ์การเรียนรู้และประสบการณ์ ให้มีมาตรฐานเทียบเท่ากับนักศึกษาในระบบชั้นเรียน

ผู้เรียนที่เข้าศึกษาในระบบคลังหน่วยกิต สามารถเข้าศึกษาได้โดยไม่จำกัดอายุและคุณวุฒิ ระบบการศึกษาเป็นระบบเรียนเก็บหน่วยกิตแบบดำเนินการเรียนการสอนได้ทุกช่วงเวลาตลอดทั้งปีการศึกษา โดยระยะเวลาการศึกษาขึ้นอยู่กับจำนวนหน่วยกิตแต่ละชุดวิชาหรือ รายวิชา

จำนวนชุดวิชา คือ หลักสูตรสัมฤทธิบัตร ชุดวิชา (Module) ที่เป็น Non-degree, Upskill และหรือ Reskill

**ตัวชี้วัดย่อยที่ 6.1** **จำนวนชุดวิชาในระบบคลังหน่วยกิต (น้ำหนัก 2.5)**

**ข้อมูลประกอบการคำนวณตัวชี้วัด :**

1. จำนวนชุดวิชา ที่เป็น Non-degree, Upskill, Reskill เปิดการสอน โดยสำนักวิชาต่าง ๆ โครงการจัดรูปแบบการบริหารวิชาการด้านเทคโนโลยีดิจิทัลรูปใหม่ และเทคโนธานี ที่อยู่ในระบบคลังหน่วยกิต
2. จำนวนผู้เรียน และผู้เรียนที่จบการศึกษาแล้วในแต่ละชุดวิชา ที่ขึ้นทะเบียนในระบบคลังหน่วยกิต

**วิธีการคำนวณ/วิเคราะห์ :**

X = ร้อยละการเพิ่มขึ้นของจำนวนชุดวิชา ในระบบคลังหน่วยกิต

X = (จำนวนชุดวิชาในระบบคลังหน่วยกิต ปีงบประมาณ พ.ศ. 2566 – จำนวนชุดวิชาในระบบคลังหน่วยกิต ปีงบประมาณ พ.ศ. 2565) x 100

จำนวนชุดวิชาในระบบคลังหน่วยกิต ปีงบประมาณ พ.ศ. 2565

ปีงบประมาณ พ.ศ .2565 สอดคล้องกับปีการศึกษาคือ ภาคการศึกษาที่ 2/2564 3/2564 และ 1/2565

ปีงบประมาณ พ.ศ. 2566 สอดคล้องกับปีการศึกษาคือ ภาคการศึกษาที่ 2/2565 3/2565 และ 1/2566

การรายงานผลไตรมาสที่ 1, 2, 3 และ 4 ปีงบประมาณ พ.ศ. 2566 ใช้ผลงานสะสมของภาคการศึกษาที่ 2/2565 3/2565 และ 1/2566

**ผู้บันทึกข้อมูล/แหล่งข้อมูล :** ศูนย์บริการการศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิชาการและประกันคุณภาพ

2) ศูนย์บริการการศึกษา

3) สำนักวิชาทุกสำนักวิชา

4) โครงการจัดรูปแบบการบริหารวิชาการด้านเทคโนโลยีดิจิทัลรูปใหม่

5) เทคโนธานี

6) ส่วนส่งเสริมวิชาการ

**รอบปีการเก็บข้อมูล :** ปีงบประมาณ

**เกณฑ์การให้คะแนน :** ร้อยละของจำนวนชุดวิชาที่เพิ่มขึ้นจากปีงบประมาณ พ.ศ. 2565

|  |  |
| --- | --- |
| **เกณฑ์การให้คะแนน** | **คะแนน** |
| เพิ่มขึ้นไม่น้อยกว่าร้อยละ 100 | 5 |
| เพิ่มขึ้นไม่น้อยกว่าร้อยละ 90 | 4 |
| เพิ่มขึ้นไม่น้อยกว่าร้อยละ 80 | 3 |
| เพิ่มขึ้นไม่น้อยกว่าร้อยละ 70 | 2 |
| เพิ่มขึ้นไม่น้อยกว่าร้อยละ 60 | 1 |

ข้อมูลพื้นฐาน : ข้อมูลจากศูนย์บริการการศึกษา จำนวนชุดวิชาที่เป็น Degree, Non-degree, Upskill, Reskill ที่อยู่ในระบบคลังหน่วยกิต (Credit Bank) เปิดสอนโดยสำนักวิชาศาสตร์และศิลป์ดิจิทัล และสำนักวิชาวิศวกรรมศาสตร์ ในปีงบประมาณ พ.ศ. 2564 (รวมภาคการศึกษาที่ 2/2563 3/2563 1/2564) รวม 32 ชุดวิชา ในปีงบประมาณ พ.ศ. 2565 (รวมภาคการศึกษาที่ 2/2564 3/2564 ไม่รวม 1/2565) รวม 58 ชุดวิชา เพิ่มขึ้นร้อยละ 81

|  |  |  |  |  |  |  |
| --- | --- | --- | --- | --- | --- | --- |
| สำนักวิชา | จำนวนชุดวิชา ตามปีการศึกษา/ภาคการศึกษาที่ | | | | | |
| 2563 | | | 2564 | | |
| 1 | 2 | 3 | 1 | 2 | 3 |
| ศาสตร์และศิลป์ดิจิทัล\* | - | 3 | 5 | 13 | 17 | 19 |
| วิศวกรรมศาสตร์ | - | - | - | 11 | 13 | 9 |
| รวม | - | 3 | 5 | 24 | 30 | 28 |

หมายเหตุ: \* ยกฐานะจากโครงการจัดรูปแบบการบริหารวิชาการด้านเทคโนโลยีดิจิทัลรูปใหม่ (Digitech) เป็นสำนักวิชาใหม่

**ตัวชี้วัดย่อยที่ 6.2**  **จำนวนผู้เรียนในระบบคลังหน่วยกิต** **(น้ำหนัก 2.5)**

**ข้อมูลประกอบการคำนวณตัวชี้วัด :**

1. จำนวนชุดวิชา ที่เป็น Non-degree, Upskill, Reskill เปิดการสอน โดยสำนักวิชาต่าง ๆ โครงการจัดรูปแบบการบริหารวิชาการด้านเทคโนโลยีดิจิทัลรูปใหม่ และเทคโนธานี ที่อยู่ในระบบคลังหน่วยกิต
2. จำนวนผู้เรียน และผู้เรียนที่จบการศึกษาแล้วในแต่ละชุดวิชา ที่ขึ้นทะเบียนในระบบคลังหน่วยกิต

**วิธีการคำนวณ/วิเคราะห์ :**

X = ร้อยละการเพิ่มขึ้นของจำนวนผู้เรียน ที่ขึ้นทะเบียน ในระบบคลังหน่วยกิต

X = จำนวนผู้เรียนในระบบคลังหน่วยกิต ปีงบประมาณ พ.ศ. 2566 – จำนวนผู้เรียนในระบบคลังหน่วยกิต ปีงบประมาณ พ.ศ. 2565 x 100

จำนวนผู้เรียนในระบบคลังหน่วยกิต ปีงบประมาณ พ.ศ. 2565

ปีงบประมาณ พ.ศ. 2565 สอดคล้องกับปีการศึกษาคือ ภาคการศึกษาที่ 2/2564 3/2564 และ 1/2565

ปีงบประมาณ พ.ศ. 2566 สอดคล้องกับปีการศึกษาคือ ภาคการศึกษาที่ 2/2565 3/2565 และ 1/2566

การรายงานผลไตรมาสที่ 1, 2, 3 และ 4 ปีงบประมาณ พ.ศ. 2566 ใช้ผลงานสะสมของภาคการศึกษาที่ 2/2565 3/2565 และ 1/2566

**ผู้บันทึกข้อมูล/แหล่งข้อมูล :** ศูนย์บริการการศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิชาการและประกันคุณภาพ

2) ศูนย์บริการการศึกษา

3) สำนักวิชาทุกสำนักวิชา

4) โครงการจัดรูปแบบการบริหารวิชาการด้านเทคโนโลยีดิจิทัลรูปใหม่

5) เทคโนธานี

6) ส่วนส่งเสริมวิชาการ

**รอบปีการเก็บข้อมูล :** ปีงบประมาณ

**เกณฑ์การให้คะแนน :** ร้อยละของจำนวนผู้เรียนในระบบ ที่เพิ่มขึ้นจากปีงบประมาณ พ.ศ. 2565

|  |  |
| --- | --- |
| **เกณฑ์การให้คะแนน** | **คะแนน** |
| เพิ่มขึ้นไม่น้อยกว่าร้อยละ 40 | 5 |
| เพิ่มขึ้นไม่น้อยกว่าร้อยละ 35 | 4 |
| เพิ่มขึ้นไม่น้อยกว่าร้อยละ 30 | 3 |
| เพิ่มขึ้นไม่น้อยกว่าร้อยละ 25 | 2 |
| เพิ่มขึ้นไม่น้อยกว่าร้อยละ 20 | 1 |

ข้อมูลพื้นฐาน : ข้อมูลจากศูนย์บริการการศึกษา จำนวนผู้เรียนในระบบคลังหน่วยกิต (Credit Bank) เปิดสอนโดยสำนักวิชาศาสตร์และศิลป์ดิจิทัล และสำนักวิชาวิศวกรรมศาสตร์ ในปีงบประมาณ พ.ศ. 2564 (รวมภาคการศึกษาที่ 2/2563 3/2563 1/2564) รวม 4,222 คน   
ในปีงบประมาณ พ.ศ. 2565 (รวมภาคการศึกษาที่ 2/2564 3/2564 ไม่รวม 1/2565) รวม 5,610 คน เพิ่มขึ้นร้อยละ 33

|  |  |  |  |  |  |  |
| --- | --- | --- | --- | --- | --- | --- |
| สำนักวิชา | จำนวนผู้เรียนตาม ปีการศึกษา/ภาคการศึกษาที่ | | | | | |
| 2563 | | | 2564 | | |
| 1 | 2 | 3 | 1 | 2 | 3 |
| ศาสตร์และศิลป์ดิจิทัล\* | - | 1,223 | 595 | 1,602 | 2,457 | 1,948 |
| วิศวกรรมศาสตร์ | - | - | - | 802 | 704 | 501 |
| รวมภาคการศึกษา | - | 1,223 | 595 | 2,404 | 3,161 | 2,449 |
| รวมปีการศึกษา | 1,818 | | | 8,014 | | |

**ตัวชี้วัดที่ 7 จำนวนหลักสูตรที่ได้รับการรับรองมาตรฐาน (Accreditation) (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

ระบบประกันคุณภาพการศึกษาระดับหลักสูตร (Quality Assurance at Program Level) แบ่งออกได้เป็นการประกันคุณภาพภายใน (Internal Quality Assurance) เป็นกระบวนการที่ดำเนินการภายในมหาวิทยาลัยเพื่อให้มั่นใจว่าการบริหารจัดการทุกหลักสูตรมีคุณภาพและเป็นไปตามมาตรฐาน เป้าหมายเพื่อการติดตาม ประเมิน และปรับปรุงคุณภาพการจัดการหลักสูตร ส่วนการประกันคุณภาพภายนอก (External Quality Assurance) เป็นการดำเนินการโดยหน่วยงานภายนอกซึ่งเป็นองค์กรอิสระ เพื่อการตรวจสอบ ประเมินและเทียบเคียงคุณภาพของหลักสูตร การรับรองมาตรฐานคุณภาพ (Quality Accreditation) การรับรองคุณภาพ หมายถึง การรับรองหรือไม่รับรองคุณภาพตามมาตรฐาน โดยการประเมินว่าสถานศึกษา/หลักสูตร ได้ดำเนินการครบถ้วนตามเกณฑ์มาตรฐานที่กำหนด ซึ่งใช้กับหลักสูตรที่ผลิตบุคลากรทางวิชาชีพ เช่น แพทย์ วิศวกร นักบัญชี เป็นต้น

ตัวอย่างเกณฑ์การรับรองมาตรฐานคุณภาพหลักสูตร (1) ASEAN University Network Quality Assurance Standard (AUN-QA) ใช้ได้กับทุกหลักสูตร (2) Association to Advance Collegiate Schools for Business (AACSB) สถาบันรับรองมาตรฐานการศึกษาทางด้านบริหารธุรกิจและการบัญชีทั่วโลก (3) World Federation for Medical Education (WFME) The Institute for Medical Education Accreditation (IMEAc) ภารกิจรับรองหลักสูตรแพทยศาสตร์ ในประเทศไทย (4) Accreditation Board for Engineering & Technology (ABET) หลักสูตรวิศวกรรมศาสตร์ในประเทศสหรัฐอเมริกา (5) Thailand Accreditation Board of Engineering Education (TABEE) หลักสูตรวิศวกรรมศาสตร์ สภาวิศวกร (6) Commission of Dental Accreditation (CODA) หลักสูตรทันตแพทยศาสตรบัณฑิต (7) Commission on Collegiate Nursing Education (CCNE) หลักสูตรพยาบาลศาสตรบัณฑิต เป็นต้น

**ข้อมูลประกอบการคำนวณตัวชี้วัด :**

หลักสูตรที่สมัครรับการประเมินเพื่อขอรับรองมาตรฐานคุณภาพหลักสูตร ตามระบบ Outcome-based Education จากองค์กรรับรองมาตรฐานทั้งในประเทศและต่างประเทศ

ประกาศนียบัตรการได้รับการรับรองมาตรฐานคุณภาพของหลักสูตรจากองค์กรรับรองมาตรฐาน

**วิธีการคำนวณ/วิเคราะห์ :**

นับจำนวนหลักสูตรที่ได้รับการรับรองมาตรฐาน

**ผู้บันทึกข้อมูล/แหล่งข้อมูล :** ส่วนส่งเสริมวิชาการ

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิชาการและประกันคุณภาพ

2) ส่วนส่งเสริมวิชาการ

3) สำนักวิชาทุกสำนักวิชา

**รอบปีการเก็บข้อมูล :** ปีการศึกษา

**เกณฑ์การให้คะแนน :** พิจารณาจากหลักสูตรที่ได้รับการรับรองมาตรฐานเพิ่มขึ้นต่อปี จากองค์กรรับรองมาตรฐานภายนอกทั้งในระดับชาติ และนานาชาติ

|  |  |
| --- | --- |
| **เกณฑ์การให้คะแนน** | **คะแนน** |
| ได้รับการรับรองเพิ่มขึ้น 4 หลักสูตร | 5 |
| ได้รับการรับรองเพิ่มขึ้น 3 หลักสูตร | 4 |
| ได้รับการรับรองเพิ่มขึ้น 2 หลักสูตร | 3 |
| ได้รับการรับรองเพิ่มขึ้น 1 หลักสูตร | 2 |
| อยู่ในขั้นตอนการขอรับรอง | 1 |

ข้อมูลพื้นฐาน : ปีการศึกษา 2563 มีหลักสูตรได้รับการรับรองมาตรฐานแล้ว จำนวน 3 หลักสูตรคือ (1) หลักสูตรแพทยศาสตร์บัณฑิต ตามเกณฑ์มาตรฐานของ WFME (World Federation for Medical Education) (2) หลักสูตรวิศวกรรมศาสตรบัณฑิต   
สาขาวิศวกรรมโยธา และ (3) หลักสูตรวิศวกรรมศาสตรบัณฑิต สาขาวิชาวิศวกรรมการผลิตอัตโนมัติและหุ่นยนต์ ตามเกณฑ์มาตรฐานของ คณะอนุกรรมการรับรองมาตรฐานคุณภาพการศึกษาวิศวกรรมศาสตร์ สภาวิศวกร (Thailand Accreditation Board of Engineering Education, TABEE)

ปีการศึกษา 2564 มีหลักสูตรได้รับการรับรองมาตรฐานเพิ่ม จำนวน 2 หลักสูตรคือ (1) หลักสูตรวิศวกรรมศาสตรบัณฑิต สาขาวิศวกรรมโยธา ตามเกณฑ์มาตรฐานของ Accreditation Board of Engineering and Technology (ABET) ประเทศสหรัฐอเมริกา และ (2) หลักสูตรวิศวกรรมศาสตรบัณฑิต สาขาวิศวกรรมพอลิเมอร์ ตามเกณฑ์มาตรฐานของคณะอนุกรรมการรับรองมาตรฐานคุณภาพการศึกษาวิศวกรรมศาสตร์ สภาวิศวกร (Thailand Accreditation Board of Engineering Education, TABEE)

**ตัวชี้วัดที่ 8 จำนวนบุคลากรที่ได้รับการรับรอง UKPSF (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

คุณภาพการสอนของอาจารย์ที่เป็นไปตามมาตรฐานสากล โดยอ้างอิงตามกรอบมาตรฐานวิชาชีพ The UK Professional Standards Framework (UKPSF) ของ The Higher Education Academy (HEA) เพื่อส่งเสริมและพัฒนาให้อาจารย์ผู้สอนมีทักษะด้านการสอน มีสื่อและเทคนิคการสอนที่มีประสิทธิภาพและเอื้อต่อการเรียนรู้ของผู้เรียนในศตวรรษที่ 21 โดยมีองค์ประกอบของกรอบมาตรฐานวิชาชีพใน 3 มิติ คือ (1) มิติด้านกิจกรรม (Areas of Activity)   
(2) มิติด้านความรู้หลัก (Core knowledge) และ (3) มิติด้านค่านิยมทางวิชาชีพ (Professional Values)

**ข้อมูลประกอบการคำนวณตัวชี้วัด :**

1. จำนวนอาจารย์ประจำที่เข้ารับการอบรมการพัฒนาสมรรถภาพด้านการเรียนการสอน ตามกรอบมาตรฐานวิชาชีพ UKPSF
2. จำนวนบุคลากรสายวิชาการประเภทอาจารย์ประจำ และบุคลากรสายปฏิบัติการที่ได้รับวิทยฐานะด้านการสอน และการสนับสนุนการสอนจาก UKPSF ตั้งแต่ระดับ Associate Fellow ขึ้นไป

**วิธีการคำนวณ/วิเคราะห์ :**

ค่าถ่วงน้ำหนัก : ภาคีเมธีการสอน (AFHEA) = 1 จำนวนบุคลากรที่ได้รับการรับรอง AF

เมธีการสอน (FHEA) = 2 จำนวนบุคลากรที่ได้รับการรับรอง FH

วุฒิเมธีการสอน (SFHEA) = 3 จำนวนบุคลากรที่ได้รับการรับรอง SF

มุขเมธีการสอน (PFHEA) = 4 จำนวนบุคลากรที่ได้รับการรับรอง PF

คะแนนถ่วงน้ำหนักเท่ากับผลรวมของค่าถ่วงน้ำหนักคูณกับจำนวนบุคลากรที่ได้รับการรับรองในแต่ละระดับหรือเท่ากับ (1 x AF) + (2 x FH) + (3 x SF) +( 4 x PF)

**ผู้บันทึกข้อมูล/แหล่งข้อมูล :** สถานพัฒนาคณาจารย์

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิชาการและประกันคุณภาพ

2) สถานพัฒนาคณาจารย์

3) สำนักวิชาทุกสำนักวิชา

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

|  |  |
| --- | --- |
| **เกณฑ์การให้คะแนน** | **คะแนน** |
| ช่วงคะแนนถ่วงน้ำหนัก มากกว่า 49 | 5 |
| ช่วงคะแนนถ่วงน้ำหนัก 45 – 49 | 4 |
| ช่วงคะแนนถ่วงน้ำหนัก 40 – 44 | 3 |
| ช่วงคะแนนถ่วงน้ำหนัก 35 – 39 | 2 |
| ช่วงคะแนนถ่วงน้ำหนัก น้อยกว่า 35 | 1 |

ข้อมูลพื้นฐาน : ข้อมูลจากสถานพัฒนาคณาจารย์ บุคลากรที่ได้รับการรับรองวิทยฐานะด้านการสอนและสนับสนุนการสอน โดยอ้างอิงตามกรอบมาตรฐานวิชาชีพ The UK Professional Standards Framework (UKPSF) ปีงบประมาณ พ.ศ. 2565 มีจำนวนเพิ่มขึ้น 27 คน หรือเป็นค่าถ่วงน้ำหนักเท่ากับ 42 (กรกฎาคม พ.ศ. 2565) รวมจำนวนบุคลากรที่ได้รับการรับรองทั้งหมด   
126 คน (ไม่รวมอาจารย์ที่ลาออก จำนวน 8 คน) คิดเป็นร้อยละ 23.51 จากบุคลากรสายวิชาการทั้งหมด 536 คน (บุคลากรสายวิชาการ ไม่รวมบุคลากรของโรงเรียนสุรวิวัฒน์)

|  |  |  |  |  |
| --- | --- | --- | --- | --- |
| ระดับ | จำนวนสะสม (คน) | | | ค่าถ่วงน้ำหนัก |
| 2560-2564 | 2565 | รวม | 2565 |
| ภาคีเมธีการสอน (AFHEA) | 37 | 16 | 53 | 16 |
| เมธีการสอน (FHEA) | 35 | 7 | 42 | 14 |
| วุฒิเมธีการสอน (SFHEA) | 26 | 4 | 30 | 12 |
| มุขเมธีการสอน (PFHEA) | 1 | 0 | 1 | 0 |
| รวม | 99 | 27 | 126 | 42 |

**ตัวชี้วัดที่ 9 ผลลัพธ์การส่งเสริมการนำเอาองค์ความรู้ด้านวิทยาศาสตร์และเทคโนโลยี ไปพัฒนาและสร้างสรรค์นวัตกรรม เพื่อสร้างผลกระทบทั้งในเชิงเศรษฐกิจและสังคมในรูปแบบ Startup/Spinoff (น้ำหนัก 10)**

**นิยาม/คำอธิบาย :**

**Startup** หมายถึง รูปแบบการจัดตั้งวิสาหกิจเริ่มต้นที่มีแนวคิดหลักมาจากนักศึกษา นักวิจัย คณาจารย์ บุคลากรของมหาวิทยาลัย รวมถึงศิษย์เก่าหรือบุคคลทั่วไปที่มาใช้องค์ความรู้ของมหาวิทยาลัยไปทำเป็นธุรกิจใหม่ โดยเป็นแนวคิดที่ได้รับการส่งเสริมและพัฒนาความเป็นผู้ประกอบการอย่างเข้มข้น ทั้งนี้แนวคิดธุรกิจของ Startup ที่จะจัดตั้งวิสาหกิจเริ่มต้นนี้อาจจะไม่ได้เกี่ยวข้องกับทรัพย์สินทางปัญญาของมหาวิทยาลัย หรืออาจจะไปขออนุญาตใช้สิทธิ์ในทรัพย์สินทางปัญญาของมหาวิทยาลัย (แต่ไม่ใช่นักวิจัยของงานนั้น ๆ) ได้รับการสนับสนุนให้จัดตั้งเป็นนิติบุคคล ที่มีนักศึกษา นักวิจัย คณาจารย์ หรือบุคลากรของมหาวิทยาลัยร่วมเป็นผู้ถือหุ้น และได้รับการสนับสนุนให้รับทุนพัฒนาธุรกิจในระดับ Idea Stage หรือ Seed Stage ขึ้นไป โดยแบ่งเป็น

1. Innovation-Driven Enterprise (IDE) หมายถึง แนวคิดหรือหน่วยธุรกิจที่มุ่งเน้นการดำเนินธุรกิจบนพื้นฐานความต้องการของตลาดโลก โดยสร้างสรรค์นวัตกรรมที่สามารถสร้างขีดความสามารถในการแข่งขันและมีศักยภาพในการเติบโตสูง
2. SME & Small Business Startup หมายถึง แนวคิดหรือหน่วยธุรกิจที่ต้องสนองความต้องการของตลาดด้วยสินค้าและบริการแบบเดิม มีแนวคิดในการดำเนินธุรกิจที่ไม่ซับซ้อนและมีความสามารถในการแข่งขันจำกัด

**Spin Off** หมายถึง รูปแบบการจัดตั้งวิสาหกิจเริ่มต้นที่มีพื้นฐานจากองค์ความรู้ ผลงานวิจัยและพัฒนา และทรัพย์สินทางปัญญาของมหาวิทยาลัย โดยได้รับการส่งเสริมและพัฒนาความเป็นผู้ประกอบการอย่างเข้มข้นรวมทั้งได้รับการสนับสนุนให้รับทุนพัฒนาธุรกิจในระดับ Idea Stage หรือ Seed Stage ขึ้นไป หรือได้รับการสนับสนุนให้จัดตั้งเป็น  
นิติบุคคล ที่มีนักศึกษา นักวิจัย คณาจารย์ หรือบุคลากรของมหาวิทยาลัยร่วมเป็นผู้ถือหุ้น และ/หรือมหาวิทยาลัยจะ  
เข้าร่วมถือหุ้น หรือร่วมลงทุนในกิจการนั้น\* (อาจจะโดยการแปลงทรัพย์สินทางปัญญาและ/หรือการสนับสนุนเป็นจำนวนหุ้นในบริษัท) ทั้งนี้จะหมายรวมถึงการที่นักวิจัยขอเป็นเจ้าของผลงานวิจัยจากผู้ให้ทุนและนำมาพัฒนาเป็นธุรกิจและได้รับการสนับสนุนจากมหาวิทยาลัย แต่มหาวิทยาลัยอาจจะสละไม่เป็นเจ้าของเลยก็ได้\*\*

หมายเหตุ:

\*ทั้งนี้มหาวิทยาลัยอยู่ในระหว่างดำเนินการเรื่องการจัดตั้ง Holding Company เพื่อดูแลการลงทุนและถือหุ้นในบริษัท Spin-offf ดังนั้นในช่วงนี้ การเป็น Spin-off จึงนับส่วนที่มหาวิทยาลัยวางแผนจะร่วมเป็นเจ้าของ

\*\*เพื่อรองรับพระราชบัญญัติส่งเสริมการใช้ประโยชน์ผลงานวิจัยและนวัตกรรม (ที่ประชุมร่วมกันของรัฐสภา ครั้งที่ 7 เมื่อวันที่ 17 กันยายน พ.ศ. 2564 ได้มีมติเห็นชอบในพรบ.นี้แล้ว) อนุญาตให้นักวิจัยสามารถขอเป็นเจ้าของและเป็นผู้นำผลงานไปใช้ประโยชน์ได้

**Idea Stage** หมายถึง ระดับการดำเนินกิจกรรมในการพัฒนาแนวคิดสู่ธุรกิจนวัตกรรม ซึ่งผ่านกระบวนการทดสอบแนวคิดกับกลุ่มลูกค้าเป้าหมายในเบื้องต้น และได้พัฒนาต้นแบบผลิตภัณฑ์หรือบริการนวัตกรรม โดยได้รับทุนสนับสนุนจากหน่วยงานภาครัฐและเอกชน ทั้งนี้อาจจะจดจัดตั้งเป็นนิติบุคคลหรือไม่ก็ได้

**Seed Stage** หมายถึง ระดับการดำเนินกิจกรรมในการเริ่มต้นธุรกิจนวัตกรรม มีการทดสอบความเป็นไปได้ทั้งทางธุรกิจและทางเทคโนโลยี ได้ทดสอบผลิตภัณฑ์หรือบริการนวัตกรรมกลับกลุ่มลูกค้าเป้าหมาย และได้รับทุนสนับสนุนจากหน่วยงานภาครัฐและภาคเอกชน เพื่อจดจัดตั้งเป็นนิติบุคลลเพื่อประกอบการธุรกิจ

**นักศึกษา** หมายถึง นักศึกษาทั้งในระบบปริญญาตรี ปริญญาโท ปริญญาเอก และการศึกษาตลอดช่วงวัย   
ของมหาวิทยาลัยเทคโนโลยีสุรนารี และผู้สำเร็จการศึกษาไม่เกิน 5 ปี นับจากวันที่อนุมัติปริญญาบัตรหรือประกาศนียบัตร

**ตัวชี้วัดย่อยที่ 9.1 จำนวนทีม และนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมดำเนินการ หรือเข้าถือหุ้น เพื่อพัฒนาและดำเนินธุรกิจทั้งลักษณะ Startup หรือ Spin Off (น้ำหนัก 3.5)**

**ชนิดของตัวชี้วัด :**  ผลผลิต

**ข้อมูลประกอบการคำนวณตัวชี้วัด :**

1. จำนวนทีม Startup/ Spin Off ที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมทีมเพื่อพัฒนาและดำเนินธุรกิจที่เริ่มต้นดำเนินในการแต่ละปี
2. จำนวนนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมถือหุ้น เพื่อพัฒนาและดำเนินธุรกิจที่จดทะเบียนนิติบุคคลในแต่ละปี

**วิธีการคำนวณ/วิเคราะห์ :**

1. ทีม Startup/Spin Off ทีมีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมทีมเพื่อพัฒนาและดำเนินธุรกิจ โดยได้สมัครเข้าร่วมโครงการบ่มเพาะความเป็นผู้ประกอบการและนวัตกรรมกับหน่วยงานด้านการบ่มเพาะฯ ของมหาวิทยาลัย และได้รับทุนสนับสนุนในระยะ Idea Stage หรือ Seed Stage ขึ้นไป
2. นิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมถือหุ้น เพื่อพัฒนาและดำเนินธุรกิจ ที่จดทะเบียนนิติบุคคลในแต่ละปี

**ผู้บันทึกข้อมูล/แหล่งข้อมูล :** สถานพัฒนาความเป็นผู้ประกอบการสำหรับนักศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายพัฒนานักศึกษาและศิษย์เก่าสัมพันธ์

3) เทคโนธานี

4) สถานพัฒนาความเป็นผู้ประกอบการสำหรับนักศึกษา

**รอบปีการเก็บข้อมูล :** ปีงบประมาณ

**ตัวชี้วัดย่อยที่ 9.1.1 จำนวนทีม และนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมดำเนินการ หรือเข้าถือหุ้น เพื่อพัฒนาและดำเนินธุรกิจลักษณะ Startup (น้ำหนัก 1.5)**

**เกณฑ์การให้คะแนน :** จำนวนทีม และนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมดำเนินการ หรือเข้าถือหุ้น เพื่อพัฒนาและดำเนินธุรกิจลักษณะ Startup

| **เกณฑ์การให้คะแนน** | **คะแนน** |
| --- | --- |
| จำนวน Startup มากกว่า 14 ทีม/ปี | 5 |
| จำนวน Startup มากกว่า 12 ทีม/ปี | 4 |
| จำนวน Startup มากกว่า 10 ทีม/ปี | 3 |
| จำนวน Startup มากกว่า 8 ทีม/ปี | 2 |
| จำนวน Startup มากกว่า 6 ทีม/ปี | 1 |

ข้อมูลพื้นฐาน : จำนวน Startup ในปีงบประมาณ พ.ศ. 2565 จำนวนรวม 10 ทีม ปีงบประมาณพ.ศ. 2564 จำนวนรวม 8 ทีม

ปีงบประมาณ พ.ศ. 2563 จำนวนรวม 6 ทีม ปีงบประมาณพ.ศ. 2562 จำนวนรวม 6 ทีม เป็นการเก็บข้อมูลทีมที่ได้รับทุนจากโครงการ Startup Thailand League และ Idea Stage ของ TED Fund ของกระทรวง อว. โดยตั้งแต่ปีงบประมาณ พ.ศ. 2566 เป็นต้นไป โครงการจัดตั้งสถานพัฒนาความเป็นผู้ประกอบการสำหรับนักศึกษา ได้ร่วมกับสำนักวิชาศาสตร์และศิลป์ดิจิทัล   
ในการส่งเสริมการใช้ประโยชน์จากโครงงานนักศึกษา ซึ่งมีศักยภาพในการก้าวสู่วิสาหกิจเริ่มต้นประเภท Startup ได้

**ตัวชี้วัดย่อยที่ 9.1.2 จำนวนทีม และนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมดำเนินการ หรือเข้าถือหุ้น เพื่อพัฒนาและดำเนินธุรกิจลักษณะ Spin Off (น้ำหนัก 2)**

**เกณฑ์การให้คะแนน :** จำนวนทีม และนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมดำเนินการ หรือเข้าถือหุ้น เพื่อพัฒนาและดำเนินธุรกิจทั้งลักษณะ Spin Off

| **เกณฑ์การให้คะแนน** | **คะแนน** |
| --- | --- |
| จำนวน Spin Off มากกว่า 18 ทีม/ปี | 5 |
| จำนวน Spin Off มากกว่า 15 ทีม/ปี | 4 |
| จำนวน Spin Off มากกว่า 12 ทีม/ปี | 3 |
| จำนวน Spin Off มากกว่า 9 ทีม/ปี | 2 |
| จำนวน Spin Off มากกว่า 6 ทีม/ปี | 1 |

ข้อมูลพื้นฐาน : จำนวน Spin-off ในปีงบประมาณ พ.ศ. 2565 จำนวนรวม 12 ทีม ปีงบประมาณ พ.ศ. 2564 จำนวนรวม 10 ทีม

ปีงบประมาณ พ.ศ. 2563 จำนวนเฉลีย 10 ทีม เป็นการเก็บข้อมูลทีมที่ได้รับทุนจากโครงการ Business Brotherhood และ TED Fund ของกระทรวง อว. โดยตั้งแต่ปีงบประมาณ พ.ศ. 2566 เป็นต้นไป จากการบังคับใข้พระราชบัญญัติส่งเสริมการใช้ประโยชน์งานวิจัยและนวัตกรรม จะมีส่วนช่วยกระตุ้นให้นำเอาผลงานวิจัยและพัฒนามาใช้ประโยชน์มากยิ่งขึ้น

**ตัวชี้วัดย่อยที่ 9.2 จำนวนนักศึกษา/บัณฑิตศึกษาที่เป็นผู้ประกอบการ (น้ำหนัก 2)**

**ชนิดของตัวชี้วัด :**  ผลผลิต

**นิยาม/คำอธิบาย :**

1. จำนวนนักศึกษา/บัณฑิตศึกษาที่เป็นผู้ประกอบการ หมายถึง นักศึกษา/บัณฑิต (จบการศึกษาไม่เกิน 5 ปี) ที่เป็นผู้ประกอบการใหม่ในรอบปีการศึกษาที่ผ่านมา โดยต้องเป็นผู้ก่อตั้ง (Founder) หรือผู้ร่วมก่อตั้งธุรกิจ (Co-Founder)
2. จำนวนนักศึกษาทั้งหมด หมายถึง นักศึกษาของสถาบันอุดมศึกษา (ปริญญาตรีและบัณฑิตศึกษา) ที่รายงานในระบบ CHE QA Online รอบปีการศึกษาที่ผ่านมาของจำนวนผู้สำเร็จการศึกษาทั้งหมดในแต่ละปี
3. ผู้ประกอบการ หมายถึง นักศึกษา/บัณฑิต (จบการศึกษาไม่เกิน 5 ปี) ที่เป็นผู้ก่อตั้ง (Founder) หรือ ผู้ร่วมก่อตั้งธุรกิจ (Co-Founder) หรือบริหารธุรกิจของครอบครัว หรือประกอบอาชีพอิสระ ในธุรกิจที่มีลักษณะดังนี้
   1. ธุรกิจนวัตกรรมทั้งในประเภท Startup และ Spin Off
   2. ธุรกิจที่ดำเนินงานเพียงบุคคลเพียงคนเดียว (Solo Entrepreneur) โดยใช้ความรู้ ทักษะ และความเชี่ยวชาญวิชาชีพในการดำเนินธุรกิจ
   3. ธุรกิจแฟรนไชส์ โดยนักศึกษา/บัณฑิต เป็นผู้ซื้อสิทธิในการใช้ตราสินค้า องค์ความรู้และแนวทางการดำเนินธุรกิจจากบริษัทผู้ทรงสิทธิในการดำเนินธุรกิจ (Franchisor)
   4. ธุรกิจเกษตร โดยนักศึกษา/บัณฑิต เป็นผู้ดำเนินธุรกิจเกษตรที่เป็นการยกระดับจากการทำการเกษตรแบบที่พึงพาทรัพยากรทางธรรมชาติ เป็นการทำการเกษตรที่มุ่งเน้นการสร้างผลิตภาพ (Productivity) และสร้างผลกำไรในการดำเนินงาน
   5. บริหารธุรกิจครอบครัวโดยนำความรู้และนวัตกรรมไปปรับใช้ในธุรกิจครอบครัว ตัวอย่างเช่น นำไปปรับทิศทางหรือรูปแบบธุรกิจครอบครัว หรือพัฒนาผลิตภัณฑ์ใหม่ หรือพัฒนาธุรกิจใหม่ของครอบครัว

**ข้อมูลประกอบการคำนวณตัวชี้วัด :**

1. ข้อมูลการตอบแบบสอบถามภาวะการมีงานทำของบัณฑิตในแต่ละปี
2. ข้อมูลจากฐานข้อมูลศิษย์เก่า
3. ข้อมูล Startup/Spin off จากฐานข้อมูลของสถานพัฒนาความเป็นผู้ประกอบการสำหรับนักศึกษา
4. ข้อมูล Startup/Spin off จากฐานข้อมูลของเทคโนธานี

**วิธีการคำนวณ/วิเคราะห์ :**

การคำนวณและวิเคราะห์เพื่อรายงานผลโครงการพลิกโฉมมหาวิทยาลัย (Reinventing University)

X = ร้อยละของนักศึกษา/บัณฑิตศึกษาที่เป็นผู้ประกอบการ

จำนวนนักศึกษา/บัณฑิต ที่เป็นผู้ประกอบการ (ในรอบปีการศึกษา 5 ปี) x 100

x =

จำนวนนักศึกษาทั้งหมด

**ผู้บันทึกข้อมูล/แหล่งข้อมูล :** สถานพัฒนาความเป็นผู้ประกอบการสำหรับนักศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายพัฒนานักศึกษาและศิษย์เก่าสัมพันธ์

3) เทคโนธานี

4) สถานพัฒนาความเป็นผู้ประกอบการสำหรับนักศึกษา

5) สำนักวิชา/สาขาวิชา

6) ฝ่ายศิษย์เก่าสัมพันธ์ ส่วนกิจการนักศึกษา

**รอบปีการเก็บข้อมูล :** ปีการศึกษา

**เกณฑ์การให้คะแนน :** จำนวนนักศึกษา/บัณฑิตศึกษาที่เป็นผู้ประกอบการ

| **เกณฑ์การให้คะแนน** | **คะแนน** |
| --- | --- |
| ไม่น้อยกว่าร้อยละ 2.25 ของจำนวนนักศึกษาทั้งหมด | 5 |
| ไม่น้อยกว่าร้อยละ 2.00 ของจำนวนนักศึกษาทั้งหมด | 4 |
| ไม่น้อยกว่าร้อยละ 1.75 ของจำนวนนักศึกษาทั้งหมด | 3 |
| ไม่น้อยกว่าร้อยละ 1.50 ของจำนวนนักศึกษาทั้งหมด | 2 |
| ไม่น้อยกว่าร้อยละ 1.25 ของจำนวนนักศึกษาทั้งหมด | 1 |

ข้อมูลพื้นฐาน : ร้อยละของนักศึกษา/บัณฑิตศึกษาที่เป็นผู้ประกอบการ

ปีงบประมาณ พ.ศ. 2565 จำนวนนักศึกษา 282 คน จากจำนวนนักศึกษาทั้งหมดประมาณ 16,000 คน คิดเป็นร้อยละ 1.76

ปีงบประมาณ พ.ศ. 2562 - 2564 จำนวนนักศึกษาผู้ประกอบการที่อยู่ภายใต้การดูแลของโครงการ SEDA และเทคโนธานีมีจำนวนเฉลี่ยปีละ 120 คน คิดเป็นร้อยละ 0.8 ต่อปี (ยังไม่ได้รวมกับจำนวนบัณฑิตที่ตอบแบบสำรวจภาวการณ์มีงานทำ 3 ปีย้อนหลัง เนื่องจากยังไม่ได้มีการเก็บข้อมูลอย่างเป็นระบบ แต่จากการเก็บข้อมูลภาวการณ์มีงานทำของทุก ๆ คาดว่าจะมีจำนวนร้อยละประมาณ 5.5 ของจำนวนทั้งหมด

**ตัวชี้วัดย่อยที่ 9.3 จำนวนนักศึกษาที่ลงทะเบียนเรียนในรายวิชาและกิจกรรมที่เกี่ยวข้องกับการพัฒนาความเป็นผู้ประกอบการและนวัตกรรม (น้ำหนัก 4.5)**

**ชนิดของตัวชี้วัด :**  ผลผลิต

**นิยาม/คำอธิบาย :**

กิจกรรมการพัฒนาความเป็นผู้ประกอบการและนวัตกรรม หมายถึง กิจกรรมเสริมนอกหลักสูตร (Extracurricular Activities) ที่มีวัตถุประสงค์/เป้าหมาย (Expected learning outcome) ในการพัฒนาความรู้ ทักษะ และคุณลักษณะความเป็นผู้ประกอบการและนวัตกรรม

**ข้อมูลประกอบการคำนวณตัวชี้วัด :**

1. จำนวนวิชาที่เปิดสอนในแต่ละภาคการศึกษาที่มีความเกี่ยวข้องกับการพัฒนาความเป็นผู้ประกอบการและนวัตกรรม
2. จำนวนกิจกรรมที่จัดในแต่ละภาคการศึกษาที่มีความเกี่ยวข้องกับการพัฒนาความเป็นผู้ประกอบการและนวัตกรรม
3. จำนวนนักศึกษาที่ลงทะเบียนในรายวิชาที่เกี่ยวข้องกับการพัฒนาความเป็นผู้ประกอบการและนวัตกรรม
4. จำนวนนักศึกษาที่ลงทะเบียนในกิจกรรมที่เกี่ยวข้องกับการพัฒนาความเป็นผู้ประกอบการและนวัตกรรม

**ตัวชี้วัดย่อยที่ 9.3.1 จำนวนนักศึกษาที่ลงทะเบียนในรายวิชาที่เกี่ยวข้องกับการพัฒนาความเป็นผู้ประกอบการและนวัตกรรม (น้ำหนัก 2)**

**วิธีการคำนวณ/วิเคราะห์ :**

X = อัตราการเพิ่มขึ้นของนักศึกษาที่ลงทะเบียนเรียนในรายวิชาที่เกี่ยวข้องกับการพัฒนาความเป็นผู้ประกอบการและนวัตกรรม

จำนวนนักศึกษาที่ลงทะเบียนเรียนในรายวิชาฯ ที่เปิดในปีการศึกษาปัจจุบัน –   
จำนวนนักศึกษาที่ลงทะเบียนเรียนในรายวิชาฯ ที่เปิดในปีการศึกษาที่ผ่านมา

x =

จำนวนนักศึกษาที่ลงทะเบียนเรียนในรายวิชาฯ ที่เปิดในปีการศึกษาที่ผ่านมา

**ผู้บันทึกข้อมูล/แหล่งข้อมูล :** สถานพัฒนาความเป็นผู้ประกอบการสำหรับนักศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายวิชาการและประกับคุณภาพการศึกษา

3) สถานพัฒนาความเป็นผู้ประกอบการสำหรับนักศึกษา

4) สถานพัฒนาคณาจารย์

5) ส่วนทรัพยากรบุคคล

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

| **เกณฑ์การให้คะแนน** | **คะแนน** |
| --- | --- |
| ไม่น้อยกว่าร้อยละ 25 | 5 |
| ไม่น้อยกว่าร้อยละ 20 | 4 |
| ไม่น้อยกว่าร้อยละ 15 | 3 |
| ไม่น้อยกว่าร้อยละ 10 | 2 |
| ไม่น้อยกว่าร้อยละ 5 | 1 |

ข้อมูลพื้นฐาน : อัตราการเพิ่มขึ้นของนักศึกษาที่ลงทะเบียนเรียนในรายวิชาที่เกี่ยวข้องกับการพัฒนาความเป็นผู้ประกอบการและนวัตกรรม  
ปีงบประมาณ พ.ศ. 2565 จำนวนนักศึกษา 2,559 คน เพิ่มขึ้นร้อยละ 42.4 \*\*

ปีงบประมาณ พ.ศ. 2564 จำนวนนักศึกษา 1,797 คน เพิ่มขึ้นร้อยละ 22.7\*

ปีงบประมาณ พ.ศ. 2563 จำนวนนักศึกษา 1,169 คน

หมายเหตุ :

\* ในช่วงแรก ๆ (ปีงบประมาณ พ.ศ. 2563-2564) นั้นเป็นการเพิ่มขึ้นเฉพาะในวิชากลุ่มศึกษาทั่วไปและวิชาเลือกเสรีที่สำนักวิชาแนะนำให้ลงทะเบียน เช่น วิชากระบวนการคิดเชิงออกแบบ วิชาผู้ประกอบการเทคโนโลยี ซึ่งได้รับความนิยมจากนักศึกษาเพิ่มขึ้นอย่างต่อเนื่อง

\*\* เก็บข้อมูล ณ เดือนกันยายน พ.ศ. 2565 โดยเป็นการเพิ่มขึ้นจากการคำนวณรวมนักศึกษาที่ลงทะเบียนในรายวิชาของสาขาวิชา และเชิญโครงการ SEDA เข้าร่วมจัดการเรียนการสอน ทั้งในลักษณะบรรยายและฝึกปฏิบัติในวิชาโครงงาน วิชาสัมมนา และเตรียม  
สหกิจศึกษารวมกับนักศึกษาที่ลงทะเบียนรายวิชากลุ่มศึกษาทั่วไปและเลือกเสรี

**ตัวชี้วัดย่อยที่ 9.3.2 จำนวนนักศึกษาที่ลงทะเบียนในกิจกรรมนอกหลักสูตรที่เกี่ยวข้องกับการพัฒนาความเป็นผู้ประกอบการและนวัตกรรม (น้ำหนัก 2.5)**

**วิธีการคำนวณ/วิเคราะห์ :**

X = อัตราการเพิ่มขึ้นของนักศึกษาที่ลงทะเบียนเรียนกิจกรรมนอกหลักสูตรที่เกี่ยวข้องกับการพัฒนาความเป็นผู้ประกอบการและนวัตกรรม

จำนวนนักศึกษาที่ลงทะเบียนในกิจกรรม ในปีการศึกษาปัจจุบัน – จำนวนนักศึกษาที่ลงทะเบียนในกิจกรรม ในปีการศึกษาที่ผ่านมา

x =

จำนวนนักศึกษาที่ลงทะเบียนเรียนในกิจกรรมในปีการศึกษาที่ผ่านมา

**ผู้บันทึกข้อมูล/แหล่งข้อมูล :** สถานพัฒนาความเป็นผู้ประกอบการสำหรับนักศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายพัฒนานักศึกษาและศิษย์เก่าสัมพันธ์

3) ส่วนกิจการนักศึกษา

4) สถานพัฒนาความเป็นผู้ประกอบการสำหรับนักศึกษา

5) เทคโนธานี

6) ศูนย์สหกิจศึกษาและพัฒนาอาชีพ

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

| **เกณฑ์การให้คะแนน** | **คะแนน** |
| --- | --- |
| ไม่น้อยกว่าร้อยละ 25 | 5 |
| ไม่น้อยกว่าร้อยละ 20 | 4 |
| ไม่น้อยกว่าร้อยละ 15 | 3 |
| ไม่น้อยกว่าร้อยละ 10 | 2 |
| ไม่น้อยกว่าร้อยละ 5 | 1 |

ข้อมูลพื้นฐาน : อัตราการเพิ่มขึ้นของนักศึกษาที่ลงทะเบียนเรียนในรายวิชาที่เกี่ยวข้องกับการพัฒนาความเป็นผู้ประกอบการและนวัตกรรม ปีงบประมาณ พ.ศ. 2565 มีจำนวนนักศึกษาที่เข้าร่วมกิจกรรม 1,428 คน คิดเป็นร้อยละ 289 \*\*

ปีงบประมาณ พ.ศ. 2564 มีจำนวนนักศึกษาที่เข้าร่วมกิจกรรม 367 คน คิดเป็นร้อยละ -0.48\*

ปีงบประมาณ พ.ศ. 2563 มีจำนวนนักศึกษาเข้าร่วมกิจกรรมจำนวน 706 คน

หมายเหตุ :

\*ในช่วงปีงบประมาณ พ.ศ. 2563 และ พ.ศ. 2564 เป็นสถานการณ์การแพร่ระบาดของ Covid-19 ทำให้การจัดกิจกรรมนอกหลักสูตรทำได้ยาก นักศึกษาไม่มีเวลาและการจัดกิจกรรมเป็นแบบออนไลน์ ไม่สะดวกสำหรับนักศึกษา เนื่องจากกิจกรรมเป็นแบบ Experiential and Active Learning ซึ่งกิจกรรมส่วนใหญ่จัดโดย SEDA

\*\*แต่ในช่วงปีงบประมาณ พ.ศ. 2565 นั้น ส่วนกิจการนักศึกษาได้จัดกิจกรรมที่สนับสนุนและเสริมสร้างคุณลักษณะที่พึงประสงค์ด้านความเป็นผู้ประกอบการให้กับนักศึกษาเพิ่มเติม ทำให้จำนวนเพิ่มมากขึ้นจากปีก่อนหน้า

**ตัวชี้วัดที่ 10 งบประมาณจากแหล่งทุนภายนอกสนับสนุนการสร้างผู้ประกอบการ/ธุรกิจใหม่ (Startup   
Co-Investment Funding) (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

**Startup** หมายถึง รูปแบบการจัดตั้งวิสาหกิจเริ่มต้นที่มีแนวคิดหลักมาจากนักศึกษา นักวิจัย คณาจารย์ บุคลากรของมหาวิทยาลัย รวมถึงศิษย์เก่าหรือบุคคลทั่วไปที่มาใช้องค์ความรู้ของมหาวิทยาลัยไปทำเป็นธุรกิจใหม่ โดยเป็นแนวคิดที่ได้รับการส่งเสริมและพัฒนาความเป็นผู้ประกอบการอย่างเข้มข้น ทั้งนี้แนวคิดธุรกิจของ Startup ที่จะจัดตั้งวิสาหกิจเริ่มต้นนี้อาจจะไม่ได้เกี่ยวข้องกับทรัพย์สินทางปัญญาของมหาวิทยาลัย หรืออาจจะไปขออนุญาตใช้สิทธิ์ในทรัพย์สินทางปัญญาของมหาวิทยาลัย (แต่ไม่ใช่นักวิจัยของงานนั้น ๆ) ได้รับการสนับสนุนให้จัดตั้งเป็นนิติบุคคล ที่มีนักศึกษา นักวิจัย คณาจารย์ หรือบุคลากรของมหาวิทยาลัยร่วมเป็นผู้ถือหุ้น และได้รับการสนับสนุนให้รับทุนพัฒนาธุรกิจในระดับ Idea Stage หรือ Seed Stage ขึ้นไป โดยแบ่งเป็น

1. Innovation-Driven Enterprise (IDE) หมายถึง แนวคิดหรือหน่วยธุรกิจที่มุ่งเน้นการดำเนินธุรกิจบนพื้นฐานความต้องการของตลาดโลก โดยสร้างสรรค์นวัตกรรมที่สามารถสร้างขีดความสามารถในการแข่งขันและมีศักยภาพในการเติบโตสูง
2. SME & Small Business Startup หมายถึง แนวคิดหรือหน่วยธุรกิจที่ต้องสนองความต้องการของตลาดด้วยสินค้าและบริการแบบเดิม มีแนวคิดในการดำเนินธุรกิจที่ไม่ซับซ้อนและมีความสามารถในการแข่งขันจำกัด

**Spin Off** หมายถึง รูปแบบการจัดตั้งวิสาหกิจเริ่มต้นที่มีพื้นฐานจากองค์ความรู้ ผลงานวิจัยและพัฒนา และทรัพย์สินทางปัญญาของมหาวิทยาลัย โดยได้รับการส่งเสริมและพัฒนาความเป็นผู้ประกอบการอย่างเข้มข้นรวมทั้งได้รับการสนับสนุนให้รับทุนพัฒนาธุรกิจในระดับ Idea Stage หรือ Seed Stage ขึ้นไป หรือได้รับการสนับสนุนให้จัดตั้งเป็น  
นิติบุคคล ที่มีนักศึกษา นักวิจัย คณาจารย์ หรือบุคลากรของมหาวิทยาลัยร่วมเป็นผู้ถือหุ้น และ/หรือมหาวิทยาลัยจะ  
เข้าร่วมถือหุ้น หรือร่วมลงทุนในกิจการนั้น\* (อาจจะโดยการแปลงทรัพย์สินทางปัญญาและ/หรือการสนับสนุนเป็นจำนวนหุ้นในบริษัท) ทั้งนี้จะหมายรวมถึงการที่นักวิจัยขอเป็นเจ้าของผลงานวิจัยจากผู้ให้ทุนและนำมาพัฒนาเป็นธุรกิจและได้รับการสนับสนุนจากมหาวิทยาลัย แต่มหาวิทยาลัยอาจจะสละไม่เป็นเจ้าของเลยก็ได้\*\*

หมายเหตุ :

\*ทั้งนี้มหาวิทยาลัยอยู่ในระหว่างดำเนินการเรื่องการจัดตั้ง Holding Company เพื่อดูแลการลงทุนและถือหุ้นในบริษัท Spin-offf ดังนั้นในช่วงนี้ การเป็น Spin-off จึงนับส่วนที่มหาวิทยาลัยวางแผนจะร่วมเป็นเจ้าของ

\*\*เพื่อรองรับพระราชบัญญัติส่งเสริมการใช้ประโยชน์ผลงานวิจัยและนวัตกรรม อนุญาตให้นักวิจัยสามารถขอเป็นเจ้าของและเป็นผู้นำผลงานไปใช้ประโยชน์ได้)

**หน่วยบ่มเพาะวิสาหกิจและนวัตกรรม** หมายถึง หน่วยงานของมหาวิทยาลัยที่ดำเนินกิจกรรมการพัฒนาศักยภาพผู้ประกอบการ บ่มเพาะความเป็นผู้ประกอบการและนวัตกรรม และสนับสนุนการเร่งสร้างการเติบโต

**แหล่งทุนภายนอก** หมายถึง เงินทุนและงบประมาณจากหน่วยงานภาครัฐหรือเอกชนสนับสนุนการดำเนินงาน โดยแบ่งเป็น

1. จำนวนเงินที่ Startup/Spin Off ได้รับรางวัลเงินทุน เงินร่วมลงทุนในปีนั้น ๆ เพื่อพัฒนาและดำเนินธุรกิจ

หมายเหตุ : (1) นับเฉพาะทีม Startup/Spin Off ที่อยู่ภายใต้การดูแลของมหาวิทยาลัย หรือมหาวิทยาลัยถือหุ้นเท่านั้น

* 1. การรายงานเป็นการรายงานจำนวนเงินที่ได้รับเงินทุนเป็นรายปี โดยจะเป็นการบันทึกจำนวนเงินร่วมทุนในแต่ละปีที่บริษัท Startup/Spin Off ได้รับเงิน จนกระทั่งมหาวิทยาลัยออกจากทีม Startup/Spin Off
  2. ไม่นับรวมเงินที่ได้จากขายหุ้น กรณีที่มหาวิทยาลัยออกจากทีม Startup/Spin Off

1. จำนวนเงินที่ Startup/Spin Off ได้รับ หมายถึง เงินที่หน่วยงานนอกสนับสนุนในการพัฒนาแนวคิดสู่ธุรกิจนวัตกรรม ในรูปแบบเงินรางวัล (Awards) จากการแข่งขัน เงินให้เปล่า (Grant) สำหรับการพัฒนาแนวคิด การพัฒนาต้นแบบผลิตภัณฑ์และบริการนวัตกรรม เงินทุนสำหรับเริ่มต้นธุรกิจและพัฒนาผลิตภัณฑ์ (Seed Fund และ Pre-Series Fund) เงินทุนในการเร่งสร้างการเติบโตของกิจการในลักษณะเข้าร่วมหุ้นทั้งระยะ Series A (มูลค่าของธุรกิจไม่น้อยกว่า 30 ล้านบาท หรือ 1 ล้านดอลล่าร์สหรัฐ) และ Series B (มูลค่าของธุรกิจไม่น้อยกว่า 300 ล้านบาท หรือ 10 ล้านดอลล่าร์สหรัฐ) รวมทั้งสิทธิประโยชน์อื่นใดที่สามารถคำนวณเป็นมูลค่าเงินได้ เช่น สิทธิในการใช้ระบบสารสนเทศ สิทธิในการใช้บริการต่าง ๆ เป็นต้น
2. จำนวนเงินที่หน่วยเพาะบ่มวิสาหกิจและนวัตกรรมได้รับงบประมาณ และเงินทุนในการดำเนินกิจกรรม  
   การพัฒนาความเป็นผู้ประกอบการอย่างเข้มข้น บ่มเพาะความเป็นผู้ประกอบการและนวัตกรรม และสนับสนุนการเร่งสร้างการเติบโต

**ข้อมูลประกอบการคำนวณตัวชี้วัด :**

1. จำนวนงบประมาณจากแหล่งทุนภายนอกสนับสนุนสร้างผู้ประกอบการใหม่ หมายถึง จำนวนเงินที่ได้รับ  
   การสนับสนุนจากบุคคลหรือหน่วยงานภายนอกเพื่อการสร้างผู้ประกอบการในรอบปีงบประมาณที่ผ่านมา
2. จำนวนงบประมาณทั้งหมด หมายถึง รายจ่ายที่กำหนดให้จ่ายเพื่อการบริการของสถาบันอุดมศึกษารอบปีงบประมาณที่ผ่านมา จากเงินรายได้และงบประมาณแผ่นดินทั้งหมด

**วิธีการคำนวณ/วิเคราะห์ :**

X = อัตราการเพิ่มขึ้นของงบประมาณจากแหล่งทุนภายนอกสนับสนุนการสร้างผู้ประกอบการ/ธุรกิจใหม่ (Startup Co-Investment Funding)

จำนวนงบประมาณจากแหล่งทุนภายนอกสนับสนุนการสร้างผู้ประกอบการ/ธุรกิจใหม่ของปี

x =

จำนวนงบประมาณเฉลี่ย 3 ปีก่อนหน้า

**ผู้บันทึกข้อมูล/แหล่งข้อมูล :** สถานพัฒนาความเป็นผู้ประกอบการสำหรับนักศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายวิจัยและพัฒนาเทคโนโลยี

3) เทคโนธานี

4) สถานพัฒนาความเป็นผู้ประกอบการสำหรับนักศึกษา

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

| **เกณฑ์การให้คะแนน** | **คะแนน** |
| --- | --- |
| ไม่น้อยกว่า 2.5 เท่า | 5 |
| ไม่น้อยกว่า 2.0 เท่า | 4 |
| ไม่น้อยกว่า 1.5 เท่า | 3 |
| ไม่น้อยกว่า 1.0 เท่า | 2 |
| ไม่น้อยกว่า 0.5 เท่า | 1 |

ข้อมูลพื้นฐาน : ข้อมูล ณ สิ้นไตรมาส 3 ปีงบประมาณ พ.ศ. 2565 งบประมาณจากแหล่งทุนภายนอกสนับสนุนการสร้างผู้ประกอบการ/ธุรกิจใหม่ จำนวน 16.60 ล้านบาท เพิ่มขึ้นจากค่าเฉลี่ยน 3 ปีก่อน คิดเป็น 1.52 เท่า

ปีงบประมาณ พ.ศ. 2564 ได้รับงบประมาณ จำนวน 18.71 ล้านบาท เพิ่มขึ้นจาก 3 ปีก่อน คิดเป็น 0.65 เท่า

ปีงบประมาณ พ.ศ. 2563 ได้รับงบประมาณ จำนวน 15.81 ล้านบาท เพิ่มขึ้นจาก 3 ปีก่อน คิดเป็น 0.45 เท่า

ปีงบประมาณ พ.ศ. 2562 ได้รับงบประมาณ จำนวน 29.29 ล้านบาท เพิ่มขึ้นจาก 2 ปีก่อน คิดเป็น 0.75 เท่า

มหาวิทยาลัยเริ่มรับงบประมาณในการสร้างผู้ประกอบการ/ธุรกิจใหม่ในปีงบประมาณ พ.ศ. 2560

**ตัวชี้วัดที่ 11 ชื่อเสียงของมหาวิทยาลัย (Academic Reputation) (น้ำหนัก 5)**

**ชนิดของตัวชี้วัด :**  ผลผลิต

**นิยาม/คำอธิบาย :**

**ชื่อเสียงของมหาวิทยาลัย (Academic Reputation)** หมายถึง ผลการสำรวจในระดับนานาชาติจากสถาบันการจัดอันดับสถาบันอุดมศึกษาในระดับนานาชาติ

**การเคลื่อนย้ายนักศึกษาและบุคลากร (Staff & Student Mobility)** หมายถึง กิจกรรมที่นักศึกษาและบุคลากรของมหาวิทยาลัยไปแลกเปลี่ยนความรู้ ในบริบทต่าง ๆ ได้แก่

1. จำนวนอาจารย์/นักวิจัยของมหาวิทยาลัยที่ได้ไปสอน/ร่วมสอน/พัฒนาทักษะ ความรู้ และอาจารย์/นักวิจัยของสถาบันอุดมศึกษาจากสถาบันอุดมศึกษาในต่างประเทศที่ได้เข้ามาสอน/ร่วมสอน/พัฒนาทักษะ ความรู้ ในสถาบันอุดมศึกษาอย่างน้อย 1 ภาคการศึกษา/ปีการศึกษา โดยการแลกเปลี่ยนด้านอาจารย์/นักวิจัยของสถาบันอุดมศึกษาตามข้อตกลงระหว่างสถาบันอุดมศึกษา (MOU) ในรอบปีการศึกษาที่ผ่านมา
2. จำนวนนักศึกษาแลกเปลี่ยน หมายถึง นักศึกษาของสถาบันอุดมศึกษาที่ได้ไปเรียนในหลักสูตรระดับปริญญาและนักศึกษาจากสถาบันอุดมศึกษาในต่างประเทศที่ได้เข้ามาเรียนในหลักสูตรระดับปริญญาอย่างน้อย 1 ภาคการศึกษา/ปีการศึกษา โดยการแลกเปลี่ยนด้านนักศึกษาตามข้อตกลงระหว่างสถาบันอุดมศึกษา (MOU) ในรอบปีการศึกษาที่ผ่านมา
3. จำนวนอาจารย์/นักวิจัยที่ไปถ่ายทอด/แลกเปลี่ยนความรู้เพื่อพัฒนาสินค้าและบริการแก่สถานประกอบการในภาคธุรกิจ/อุตสาหกรรมในรอบปีการศึกษาที่ผ่านมา
4. จำนวนอาจารย์/นักวิจัยที่ไปร่วมโครงการหรือกิจกรรมที่บุคคล ชุมชนหรือหน่วยงานทั้งภาครัฐและเอกชนในพื้นที่ที่เข้ามามีส่วนร่วมในการกำหนดและ/หรือดำเนินโครงการ หรือกิจกรรมเพื่อแก้ไข/ลดปัญหา/ส่งเสริมการเรียนรู้ของชุมชน สังคม/ในรอบปีการศึกษาที่ผ่านมา

**ข้อมูลประกอบการคำนวณตัวชี้วัด :**

ผลคะแนนด้านชื่อเสียง (Academic Reputation) ของมหาวิทยาลัย โดยสถาบันการจัดอันดับสถาบันอุดมศึกษาระดับโลกในรอบปีปฏิทินที่ผ่านมา อนึ่งผลคะแนนด้านชื่อเสียงนี้ได้ถูกนำไปใช้เป็นตัวชี้วัดของการจัดกลุ่มมหาวิทยาลัยในโครงการ Reinventing University ของกระทรวงการอุดมศึกษา วิทยาศาสตร์ วิจัยและนวัตกรรม (อว.)

**วิธีการคำนวณ/วิเคราะห์ :**

คะแนนจาก QS World University Ranking (Academic Reputation)

**ผู้บันทึกข้อมูล/แหล่งข้อมูล :** ส่วนแผนงาน

**การบันทึกข้อมูลในระบบสารสนเทศเพื่อการติดตามและประเมินผลงาน :** รายปี

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายยุทธศาสตร์และงบประมาณ

3) รองอธิการบดีฝ่ายพัฒนานักศึกษาและศิษย์เก่าสัมพันธ์

4) รองอธิการบดีฝ่ายวิชาการและประกันคุณภาพ

5) รองอธิการบดีฝ่ายวิจัยและพัฒนาเทคโนโลยี

6) ศูนย์กิจการนานาชาติ

7) ส่วนประชาสัมพันธ์

**รอบปีการเก็บข้อมูล :** ปีปฏิทิน

**เกณฑ์การให้คะแนน :** ใช้ค่าคะแนนจาก QS

| **เกณฑ์การให้คะแนน** | **คะแนน** |
| --- | --- |
| คะแนนจากการสำรวจชื่อเสียงด้านวิชาการของมหาวิทยาลัย มากกว่าหรือเท่ากับ 10 | 5 |
| คะแนนจากการสำรวจชื่อเสียงด้านวิชาการของมหาวิทยาลัย มากกว่าหรือเท่ากับ 8 | 4 |
| คะแนนจากการสำรวจชื่อเสียงด้านวิชาการของมหาวิทยาลัย มากกว่าหรือเท่ากับ 6 | 3 |
| คะแนนจากการสำรวจชื่อเสียงด้านวิชาการของมหาวิทยาลัย มากกว่าหรือเท่ากับ 4 | 2 |
| คะแนนจากการสำรวจชื่อเสียงด้านวิชาการของมหาวิทยาลัย มากกว่าหรือเท่ากับ 2 | 1 |

ข้อมูลพื้นฐาน : จากฐานข้อมูล QS World University Ranking (Academic Reputation) ในปี พ.ศ. 2564 คะแนนด้านชื่อเสียงมหาวิทยาลัยเทคโนโลยีสุรนารี (มทส.) ได้คะแนน 5.7 คะแนน

**3. มิติการบริหารงานเพื่อความเป็นเลิศตามยุทธศาสตร์ (5 ตัวชี้วัด) (น้ำหนัก 25)**

**ตัวชี้วัดที่ 12 ผลการประเมินคุณธรรมและความโปร่งใสในการดำเนินงานของหน่วยงานภาครัฐ (น้ำหนัก 5)**

**ชนิดของตัวชี้วัด :** กระบวนการ

**นิยาม/คำอธิบาย :**

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ถือเป็นเครื่องมือในเชิงบวกที่มุ่งพัฒนาระบบบริหารจัดการในเชิงสร้างสรรค์มากกว่ามุ่งจับผิด  
มีวัตถุประสงค์เพื่อให้มหาวิทยาลัยได้รับทราบถึงสถานะและปัญหาการดำเนินงานด้านคุณธรรมและความโปร่งใสขององค์กรผลการประเมินที่ได้จะช่วยให้มหาวิทยาลัยสามารถนำไปใช้ในการปรับปรุงพัฒนามหาวิทยาลัยให้มีประสิทธิภาพในการปฏิบัติงาน การให้บริการ สามารถอำนวยความสะดวก และตอบสนองต่อผู้มีส่วนได้ส่วนเสียได้ดียิ่งขึ้น นอกจากนี้การประเมิน ITA ยังเป็นเครื่องมือในการยกระดับมาตรฐานการดำเนินงานภาครัฐและแผนแม่บทภายใต้ยุทธศาสตร์ชาติประเด็นการต่อต้านการทุจริตและประพฤติมิชอบด้วยเช่นกัน

ผลการประเมินจะประกอบไปด้วยค่าคะแนน โดยมีคะแนนเต็ม 100 คะแนน ประกอบไปด้วย

1. แบบวัดการรับรู้ของผู้มีส่วนได้ส่วนเสียภายใน (IIT) มี 5 ตัวชี้วัด 30 คะแนน
2. แบบวัดการรับรู้ของผู้มีส่วนได้ส่วนเสียภายนอก (EIT) มี 3 ตัวชี้วัด 30 คะแนน
3. แบบตรวจการเปิดเผยข้อมูลสาธารณะ (OIT) มี 2 ตัวชี้วัด 40 คะแนน

โดยระดับผลการประเมินจะจำแนกออกเป็น 7 ระดับ ดังนี้

| **คะแนน** | **ระดับ** |
| --- | --- |
| 95.00-100 | AA |
| 85.00-94.99 | A |
| 75.00-84.99 | B |
| 65.00-74.99 | C |
| 55.00-64.99 | D |
| 50.00-54.99 | E |
| 0-49.99 | F |

ผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) เมื่อเปรียบเทียบตามค่าเป้าหมายของตัวชี้วัดที่กำหนดตามนโยบายและแผนงานระดับประเทศ ได้แก่ แผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561-2580) ซึ่งในระยะแรกของแผนแม่บทฯ (พ.ศ. 2561-2565) ได้กำหนดค่าเป้าหมายของตัวชี้วัด คือ จำนวนหน่วยงานภาครัฐที่รับการประเมิน ITA ผ่านเกณฑ์ 85 คะแนนขึ้นไป ร้อยละ 80 และระยะที่สอง (พ.ศ. 2566-2570) จำนวนหน่วยงานภาครัฐที่รับการประเมิน ITA ผ่านเกณฑ์ 85 คะแนนขึ้นไป ร้อยละ 100

**ข้อมูลประกอบการคำนวณตัวชี้วัด :**

1. ผลการประเมิน ITA ประจำปีงบประมาณ พ.ศ. 2566 ของคณะกรรมการป้องกันและปราบปรามการทุจริตแห่งชาติ
2. ผลการดำเนินงานตามแผนการดำเนินงานเพื่อเตรียมความพร้อมรับการประเมินจากสำนักงานคณะกรรมการป้องกันและปราบปรามการทุจริตแห่งชาติ

**วิธีการคำนวณ/วิเคราะห์ :**

วิเคราะห์จากผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) และผลการดำเนินงานตามแผน

**ผู้บันทึกข้อมูล/แหล่งข้อมูล :** หัวหน้าหน่วยตรวจสอบภายใน (เลขานุการคณะทำงานโครงการประเมินคุณธรรมและความโปร่งใสในการดำเนินงานของมหาวิทยาลัยเทคโนโลยีสุรนารี)

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายกิจการสภามหาวิทยาลัย

2) คณะทำงานโครงการประเมินคุณธรรมและความโปร่งใสในการดำเนินงานของมหาวิทยาลัยเทคโนโลยีสุรนารี

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

|  |  |
| --- | --- |
| **เกณฑ์การให้คะแนน** | **คะแนน** |
| คะแนนผลการประเมินอยู่ในช่วง 95 – 100 คะแนน | 5 |
| คะแนนผลการประเมินอยู่ในช่วง 90 – 94 คะแนน | 4 |
| คะแนนผลการประเมินอยู่ในช่วง 85 – 89 คะแนน | 3 |
| คะแนนผลการประเมินอยู่ในช่วง 80 – 84 คะแนน | 2 |
| คะแนนผลการประเมินต่ำกว่า 80 คะแนน | 1 |

ข้อมูลพื้นฐาน : ปีงบประมาณ พ.ศ. 2563 มหาวิทยาลัยเทคโนโลยีสุรนารีได้รับผลการประเมินอยู่ในคะแนนรวม 71.74 คะแนน   
ระดับผลการประเมิน ระดับ C

ปีงบประมาณ พ.ศ. 2564 มหาวิทยาลัยเทคโนโลยีสุรนารีได้รับผลการประเมินอยู่ในคะแนนรวม 88.88 คะแนน   
ระดับผลการประเมิน ระดับ A

ปีงบประมาณ พ.ศ. 2565 มหาวิทยาลัยเทคโนโลยีสุรนารีได้รับผลการประเมินอยู่ในคะแนนรวม 90.59 คะแนน   
ระดับผลการประเมิน ระดับ A

**ตัวชี้วัดที่ 13 ระดับความสำเร็จด้านการพัฒนาและปรับปรุงระบบการประเมินผลการปฏิบัติงานของพนักงาน**

**(น้ำหนัก 5)**

**ชนิดของตัวชี้วัด :** กระบวนการ

**ตัวชี้วัดย่อย :**

ตัวชี้วัดย่อยที่ 13.1 ระดับความสำเร็จด้านการพัฒนาระบบการประเมินผลการปฏิบัติงานของพนักงานสายปฏิบัติการวิชาชีพและบริหารทั่วไป (น้ำหนัก 3.5)

ตัวชี้วัดย่อยที่ 13.2 ระดับความสำเร็จด้านการปรับปรุงเกณฑ์ภาระงานสายวิชาการ (น้ำหนัก 1.5)

**นิยาม/คำอธิบาย:**

การพัฒนาปรับปรุงระบบการประเมินผลการปฏิบัติงานพนักงาน หมายถึง การพัฒนาปรับปรุงกระบวนการทั้งหมดที่นำไปสู่การประเมินผลการปฏิบัติงาน ได้แก่ การออกแบบเกณฑ์ภาระงานของพนักงานให้มีความทันสมัย สอดคล้องกับยุทธศาสตร์และวิสัยทัศน์ของมหาวิทยาลัยในปัจจุบันและอนาคต ทั้งพนักงานสายวิชาการและสายปฏิบัติการวิชาชีพและบริหารทั่วไป การพัฒนาระบบการกรอกภาระงาน การพัฒนาระบบการประเมินผลการปฏิบัติงาน อันนำไปสู่ระบบการให้ความดีความชอบและการขึ้นเงินเดือน

การพัฒนาปรับปรุงดังกล่าว หากดำเนินการแล้วเสร็จและสำเร็จ จะนำไปสู่แนวทางการประเมินผลการปฏิบัติงานที่ให้ความดีความชอบตามผลการปฏิบัติงาน (Performance-based Pay) รวมถึงการได้ข้อมูลที่มีความถูกต้อง ครบถ้วน เพื่อจัดทำ Data Analytics Report ใช้ในการบริหารจัดการอัตรากำลังและพัฒนาบุคลากรในมิติต่าง ๆ ต่อไป

**ตัวชี้วัดย่อยที่ 13.1 ระดับความสำเร็จด้านการพัฒนาระบบการประเมินผลการปฏิบัติงานของพนักงานสายปฏิบัติ****การวิชาชีพและบริหารทั่วไป (น้ำหนัก 3.5)**

**ชนิดของตัวชี้วัด :** กระบวนการ

**นิยาม/คำอธิบาย :**

การพัฒนาระบบการประเมินผลการปฏิบัติงานของพนักงานสายปฏิบัติการวิชาชีพและบริหารทั่วไป หมายถึง การพัฒนาและปรับปรุงกระบวนการทั้งหมดที่นำไปสู่การประเมินผลการปฏิบัติงานของพนักงานสายปฏิบัติการวิชาชีพและบริหารทั่วไป ได้แก่ การออกแบบเกณฑ์ภาระงานของพนักงานให้มีความทันสมัย สอดคล้องกับยุทธศาสตร์และวิสัยทัศน์ของมหาวิทยาลัยในปัจจุบันและอนาคต การพัฒนาระบบการกรอกภาระงาน การพัฒนาระบบการประเมินผลการปฏิบัติงาน อันนำไปสู่ระบบการให้ความดีความชอบและการขึ้นเงินเดือน

การพัฒนาปรับปรุงดังกล่าว หากดำเนินการแล้วเสร็จและสำเร็จ จะนำไปสู่แนวทางการประเมินผลการปฏิบัติงานที่ให้ความดีความชอบตามผลการปฏิบัติงาน (Performance-based Pay) รวมถึงการได้ข้อมูลที่มีความถูกต้อง ครบถ้วน เพื่อจัดทำ Data Analytics Report ใช้ในการบริหารจัดการอัตรากำลังและพัฒนาบุคลากรในมิติต่าง ๆ ต่อไป

ทั้งนี้ ในปีงบประมาณ พ.ศ. 2565 ได้มีการปรับปรุงเกณฑ์ภาระงานสายวิชาการเสร็จสิ้นแล้ว ในปีงบประมาณ พ.ศ. 2566 จึงจะเน้นการปรับปรุงเกณฑ์ภาระงานพนักงานสายปฏิบัติการวิชาชีพและบริหารทั่วไป เพื่อนำไปสู่การดำเนินการพัฒนาระบบการประเมินผลการปฏิบัติงานของพนักงานต่อไป

**ข้อมูลประกอบการคำนวณตัวชี้วัด :**

1. รายงานผลการวิเคราะห์และแผนอัตรากำลังในแต่ละหน่วยงาน
2. ประกาศ ระเบียบ ข้อบังคับ และคำสั่งที่เกี่ยวข้องกับการปรับเปลี่ยนโครงสร้างองค์การและตำแหน่งงาน
3. ประกาศเกณฑ์ภาระงานของพนักงานสายปฏิบัติการวิชาชีพและบริหารทั่วไปที่ได้รับการพัฒนา/ปรับปรุง รวมถึงเกณฑ์การคิดค่าภาระงาน วิธีการคำนวณค่าภาระงาน หรือประกาศที่เกี่ยวข้องกับการประเมินผลการปฏิบัติงานของพนักงานสายปฏิบัติการวิชาชีพและบริหารทั่วไป
4. การสื่อสารเพื่อทำความเข้าใจถึงระบบการประเมินผลการปฏิบัติงานของพนักงานที่ได้พัฒนา/ปรับปรุง
5. หลักฐานอื่นที่สามารถแสดงให้เห็นว่าเป็นไปตามเกณฑ์การประเมินที่กำหนด

**วิธีการคำนวณ/วิเคราะห์ :**

วิเคราะห์เอกสาร กระบวนการ และผลงาน

**ผู้บันทึกข้อมูล/แหล่งข้อมูล :** ส่วนทรัพยากรบุคคล

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายทรัพยากรบุคคลและบริหารทั่วไป

2) ผู้ช่วยอธิการบดีฝ่ายทรัพยากรบุคคล

3) ส่วนทรัพยากรบุคคล

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

เกณฑ์การประเมินความสำเร็จ

1. วิเคราะห์อัตรากำลังและโครงสร้างองค์การที่สอดคล้องกับยุทธศาสตร์และวิสัยทัศน์ของมหาวิทยาลัย
2. ดำเนินการปรับโครงสร้างองค์การ และตำแหน่งงาน
3. จัดตั้งคณะทำงานพัฒนาและปรับปรุงภาระงานและระบบการประเมินผลการปฏิบัติงานของพนักงานสายปฏิบัติการวิชาชีพและบริหารทั่วไป
4. จัดทำแผนดำเนินการพัฒนาปรับปรุงภาระงานที่สอดคล้องกับยุทธศาสตร์และวิสัยทัศน์ของมหาวิทยาลัย
5. ดำเนินการพัฒนาปรับปรุงภาระงานและระบบการประเมินผลการปฏิบัติงานของพนักงานตามแผนดำเนินการ
6. มหาวิทยาลัยให้ความเห็นชอบและนำไปใช้ในปีงบประมาณ พ.ศ. 2567

| **เกณฑ์การให้คะแนน** | **คะแนน** |
| --- | --- |
| มีผลการดำเนินการ 6 ข้อ | 5 |
| มีผลการดำเนินการ 5 ข้อ | 4 |
| มีผลการดำเนินการ 4 ข้อ | 3 |
| มีผลการดำเนินการ 3 ข้อ | 2 |
| มีผลการดำเนินการ 2 ข้อ | 1 |

ข้อมูลพื้นฐาน : มหาวิทยาลัยได้ใช้ระบบกรอกภาระงานและการประเมินผลการปฏิบัติงานมาเป็นเวลานาน จึงควรมีการปรับปรุงให้ทันสมัย สอดคล้องกับยุทธศาสตร์ของมหาวิทยาลัย และพัฒนาระบบการประเมินให้สะดวกและมีประสิทธิภาพมากขึ้น

**ตัวชี้วัดย่อยที่ 13.2 ระดับความสำเร็จด้านการปรับปรุงเกณฑ์ภาระงานสายวิชาการ (น้ำหนัก 1.5)**

**ชนิดของตัวชี้วัด :** กระบวนการ

**นิยาม/คำอธิบาย :**

การปรับปรุงเกณฑ์ภาระงานสายวิชาการ หมายถึง การออกแบบเกณฑ์ภาระงานของพนักงานสายวิชาการให้มีความทันสมัย เหมาะสม และสอดคล้องกับบริบทของมหาวิทยาลัยในปัจจุบัน ซึ่งมีการจัดการเรียนการสอนทั้งทางด้านวิทยาศาสตร์และเทคโนโลยี (วิทยาศาสตร์ วิศวกรรมศาสตร์ เทคโนโลยีการเกษตร และเทคโนโลยีสังคม) และทางด้านวิทยาศาสตร์สุขภาพ (แพทยศาสตร์ ทันตแพทยศาสตร์ พยาบาลศาสตร์ และสาธารณสุขศาสตร์) ซึ่งภาระงานด้านการจัดการเรียนการสอนมีความหลากหลาย อาทิ งานสอนภาคบรรยาย งานสอนภาคปฏิบัติ งานฝึกภาคสนาม งานควบคุมโครงงาน งานควบคุมหรือที่ปรึกษาวิทยานิพนธ์ งานควบคุมหรือที่ปรึกษาค้นคว้าด้วยตนเอง หรืองานสอนลักษณะอื่นในรายวิชาที่กำหนดไว้ในหลักสูตรของมหาวิทยาลัย นอกจากนี้ พนักงานสายวิชาการยังมีภาระงานด้านอื่น ๆ ที่สำคัญ ได้แก่ งานวิจัย งานบริการวิชาการ งานปรับแปลง ถ่ายทอด และพัฒนาเทคโนโลยี งานกิจกรรมนักศึกษา งานทำนุบำรุงศิลปะวัฒนธรรม งานบริหาร และงานอื่น ๆ

การปรับปรุงเกณฑ์ภาระงานสายวิชาการดังกล่าว หากดำเนินการสำเร็จ จะนำไปสู่แนวทางการประเมินผลการปฏิบัติงานของพนักงานสายวิชาการแนวใหม่ที่เน้นด้านผลลัพธ์ (Output/Outcome) และผลกระทบ (Impact) เป็นสำคัญ และสอดคล้องกับนโยบายการขับเคลื่อนมหาวิทยาลัยไปสู่การเป็นมหาวิทยาลัยแห่งนวัตกรรมและความยั่งยืน (นโยบาย SUT 2025) นอกจากนี้ จะนำไปสู่การปรับปรุงแนวทางการพิจารณาความดีความชอบและการให้รางวัลจากผลการปฏิบัติงานของพนักงานสายวิชาการที่สอดรับกับระบบ Performance-based Pay ในอนาคต รวมถึง การได้มาซึ่งฐานข้อมูลกลาง (Data Warehouse) ที่มีความถูกต้อง ครบถ้วน และทันเหตุการณ์ ของระบบ MIS ในส่วนที่เกี่ยวข้องกับข้อมูลการดำเนินงานตามภารกิจของมหาวิทยาลัยที่เกิดจากการปฏิบัติงานของพนักงานสายวิชาการ

ทั้งนี้ ในปีงบประมาณ พ.ศ. 2565 ได้มีการปรับปรุงเกณฑ์ภาระงานสายวิชาการแล้วเสร็จ โดยได้มีการประกาศใช้สำหรับปีการศึกษา พ.ศ. 2566 เป็นปีแรก จึงเห็นควรให้มีการพัฒนา/ปรับปรุงระบบคอมพิวเตอร์เพื่อบันทึกภาระงานของคณาจารย์ Academic Workload ให้สอดรับกับเกณฑ์ภาระงานใหม่ และมีความทันสมัย เพื่อความสะดวกและประสิทธิภาพในการบันทึกภาระงานและการประเมินผลการปฏิบัติงานของพนักงานสายวิชาการ ตลอดจนการติดตามและประเมินผลการใช้เกณฑ์ภาระงานใหม่นี้เพื่อให้เกิดการพัฒนาอย่างต่อเนื่องต่อไป

**ข้อมูลประกอบการคำนวณตัวชี้วัด :**

1. ประกาศเกณฑ์ภาระงานของพนักงานสายวิชาการที่ได้รับการปรับปรุง รวมถึงเกณฑ์การคิดค่าภาระงาน วิธีการคำนวณค่าภาระงาน
2. ระบบกรอก/บันทึกและรายงานภาระงานเป็นระบบคอมพิวเตอร์ที่ช่วยจัดเก็บข้อมูลภาระงาน ช่วยคำนวณภาระงานใช้ประเมินผลการปฏิบัติงานและสามารถทำ Data Analytics Report เพื่อนำไปใช้ประโยชน์ที่เกี่ยวข้องได้
3. คู่มือการใช้ระบบรายงานภาระงาน ได้แก่ คู่มือสำหรับผู้กรอกภาระงาน คู่มือสำหรับผู้บังคับบัญชาและคู่มือสำหรับผู้ดูแลระบบกรอกภาระงาน
4. การสื่อสารหรือการจัดอบรมการแนะนำคณาจารย์เพื่อการเข้าใช้ระบบรายงานภาระงาน และการอบรมแนะนำผู้ดูแลระบบ
5. การประเมินผลการใช้ระบบรายงานภาระงานและระบบการประเมินผลการปฏิบัติงานของพนักงาน
6. การติดตามและประเมินผลการใช้เกณฑ์ภาระงานสายวิชาการที่ได้รับการปรับปรุง
7. หลักฐานอื่นที่สามารถแสดงให้เห็นว่าเป็นไปตามเกณฑ์การประเมินที่กำหนด

**วิธีการคำนวณ/วิเคราะห์ :**

วิเคราะห์เอกสาร กระบวนการ และผลงาน

**ผู้บันทึกข้อมูล/แหล่งข้อมูล :** ส่วนทรัพยากรบุคคล

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายทรัพยากรบุคคลและบริหารทั่วไป

2) ผู้ช่วยอธิการบดีฝ่ายทรัพยากรบุคคล

3) ส่วนทรัพยากรบุคคล

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

เกณฑ์การประเมินความสำเร็จ

1. ดำเนินการให้ความรู้หลักเกณฑ์ภาระงาน วิธีการคำนวนค่าภาระงาน และขั้นตอนวิธีการกรอก/บันทึกภาระงานแก่บุคลากรสายวิชาการ
2. ดำเนินการทดลองใช้ เพื่อสรุปผลและปรับปรุงระบบภาระงานสายวิชาการ
3. ดำเนินการใช้ระบบบันทึกภาระงานสายวิชาการ
4. จัดตั้งคณะทำงานติดตามและประเมินผลการใช้เกณฑ์ภาระงานของคณาจารย์ที่ได้รับการปรับปรุง
5. จัดทำแผนดำเนินการติดตาม ประเมิน และปรับปรุงเกณฑ์ภาระงานของคณาจารย์ที่ได้ประกาศใช้ในปีการศึกษา พ.ศ. 2566
6. ดำเนินการติดตาม ประเมิน และปรับปรุง (หากมี) เกณฑ์ภาระงานของคณาจารย์

| **เกณฑ์การให้คะแนน** | **คะแนน** |
| --- | --- |
| มีผลการดำเนินการ 6 ข้อ | 5 |
| มีผลการดำเนินการ 5 ข้อ | 4 |
| มีผลการดำเนินการ 4 ข้อ | 3 |
| มีผลการดำเนินการ 3 ข้อ | 2 |
| มีผลการดำเนินการ 2 ข้อ | 1 |

ข้อมูลพื้นฐาน **:** มหาวิทยาลัยได้ใช้ระบบกรอกภาระงานและการประเมินผลการปฏิบัติงานมาเป็นเวลานาน จึงควรมีการปรับปรุงให้ทันสมัย สอดคล้องกับยุทธศาสตร์ของมหาวิทยาลัย และพัฒนาระบบการประเมินให้สะดวกและมีประสิทธิภาพมากขึ้น   
ในปีงบประมาณ พ.ศ. 2565 ได้มีการปรับปรุงเกณฑ์ภาระงานสายวิชาการแล้วเสร็จ โดยได้มีการประกาศใช้สำหรับปีการศึกษา พ.ศ. 2566 เป็นปีแรก จึงเห็นควรให้มีการพัฒนา/ปรับปรุงระบบคอมพิวเตอร์เพื่อบันทึกภาระงานของคณาจารย์ Academic Workload ให้สอดรับกับเกณฑ์ภาระงานใหม่ และมีความทันสมัย เพื่อความสะดวกและประสิทธิภาพในการบันทึกภาระงานและการประเมินผลการปฏิบัติงานของพนักงานสายวิชาการ ตลอดจนการติดตามและประเมินผลการใช้เกณฑ์ภาระงานใหม่นี้เพื่อให้เกิดการพัฒนาอย่างต่อเนื่องต่อไป

**ตัวชี้วัดที่ 14 การพัฒนาระบบ MIS ด้านการเงินการคลัง เพื่อบูรณาการฐานข้อมูลสู่ระบบสารสนเทศสำหรับผู้บริหาร (EIS) (น้ำหนัก 5)**

**ชนิดของตัวชี้วัด :** กระบวนการ

**นิยาม/คำอธิบาย :**

การพัฒนาและยกระดับระบบ MIS เพื่อบูรณาการฐานข้อมูลต่าง ๆ ของมหาวิทยาลัยเป็นกลยุทธ์ที่สำคัญที่จะทำให้มหาวิทยาลัยมีการพัฒนาด้านการบริหารงานอย่างก้าวกระโดด ข้อมูลสำคัญ ๆ หลายส่วนของมหาวิทยาลัยถูกแยกเก็บตามฐานข้อมูลของหน่วยงานภารกิจ ซึ่งทำให้ขาดความต่อเนื่องในการติดตามผล และผู้บริหารไม่สามารถตัดสินใจบนทิศทางที่สามารถแก้ปัญหาได้ก่อนที่จะเกิดปัญหาขึ้นได้ ดังนั้นการเชื่อมโยงฐานข้อมูลจากหน่วยงานต่าง ๆ เพื่อพัฒนาไปสู่ระบบสารสนเทศสำหรับผู้บริหาร (EIS) และระบบสารสนเทศเพื่อการตัดสินใจ (DSS) จึงมีส่วนสำคัญอย่างมากต่อการพัฒนามหาวิทยาลัยให้ยั่งยืน ความท้าทายคือการสร้างระบบที่ครอบคลุมการทำงานของทุกหน่วยงานโดยไม่เป็นภาระของหน่วยงานใดหน่วยงานหนึ่ง สำหรับปีงบประมาณ พ.ศ. 2566 ตัวชี้วัดความสำเร็จของการพัฒนาระบบ MIS นี้จะมุ่งเป้าไปที่ระบบการเงินการคลังของมหาวิทยาลัย โดยจะเป็นระบบที่ครบวงจร เชื่อมโยงหน่วยงานวิสาหกิจทุกหน่วยงานของมหาวิทยาลัยเข้ากับส่วนกลาง และมีการตรวจสอบเพื่อความโปร่งใสได้ทุกขั้นตอน

อนึ่งระบบสารสนเทศสำหรับผู้บริหารในด้านบุคลากร และด้านการดำเนินงาน จะถูกพัฒนาในลำดับถัดไปเพราะในปีงบประมาณ พ.ศ. 2566 ยังมีการปรับเกณฑ์ที่เกี่ยวข้องกับบุคลากรและการดำเนินการหลายส่วน จึงรอการปรับในส่วนหลักเกณฑ์และการเตรียมความพร้อมของข้อมูลให้เป็นที่เรียบร้อยก่อน จึงจะสามารถพัฒนาระบบสารสนเทศเพื่อเชื่อมต่อสำหรับใช้ในการบริหารในปีงบประมาณถัดไป

**ข้อมูลประกอบการคำนวณตัวชี้วัด :**

1. ระบบการเงินการคลังของมหาวิทยาลัยที่ถูกพัฒนาขึ้น
2. ระบบการเงินการคลังของหน่วยงานวิสาหกิจทุกหน่วยงาน
3. ความพึงพอใจของผู้ใช้งาน และผู้ที่เกี่ยวข้องกับระบบการเงินการคลังที่พัฒนาขึ้น
4. ความพึงพอใจของผู้บริหาร ที่มีหน้าที่รับผิดชอบโดยตรงต่อการใช้งานระบบการเงินการคลังที่พัฒนาขึ้น
5. หลักฐานอื่นที่สามารถแสดงให้เห็นว่าเป็นไปตามเกณฑ์การประเมินที่กำหนด

**วิธีการคำนวณ/วิเคราะห์ :**

วิเคราะห์เอกสาร ความพึงพอใจ กระบวนการ และผลงาน

**ผู้บันทึกข้อมูล/แหล่งข้อมูล :** สถานส่งเสริมและและพัฒนาระบบสารสนเทศเพื่อการจัดการ

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายยุทธศาสตร์และงบประมาณ

2) รองอธิการบดีฝ่ายการเงิน ทรัพย์สิน และวิสาหกิจ

3) สถานส่งเสริมและและพัฒนาระบบสารสนเทศเพื่อการจัดการ

4) ส่วนการเงินและบัญชี

5) หน่วยงานวิสาหกิจทุกหน่วยงาน

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

เกณฑ์การประเมิน

1. มีการออกแบบฐานข้อมูลเพื่อรองรับการเชื่อมต่อระบบการเงินการคลังของหน่วยงานทั้งหมดในมหาวิทยาลัยและหน่วยงานวิสาหกิจทุกหน่วยงาน
2. มีระบบการเงินการคลังที่พัฒนาขึ้นที่เสร็จสมบูรณ์พร้อมเชื่อมต่อใช้งานจริง
3. มีการเชื่อมต่อระบบการเงินการคลังของ 3 หน่วยงาน (ส่วนการเงินและบัญชี ส่วนพัสดุ และส่วนแผนงาน)
4. มีการเชื่อมต่อระบบการเงินการคลังที่พัฒนาขึ้นไปยังทุกหน่วยงานรวมถึงหน่วยงานวิสาหกิจของมหาวิทยาลัย
5. มีการใช้ระบบที่พัฒนาขึ้นสำหรับเป็นส่วนหนึ่งของระบบสารสนเทศสำหรับผู้บริหาร (EIS) และระบบสารสนเทศเพื่อการตัดสินใจ (DSS)

|  |  |
| --- | --- |
| **เกณฑ์การให้คะแนน** | **คะแนน** |
| มีผลการดำเนินการครบทุกข้อ | 5 |
| มีผลการดำเนินการ 4 ข้อแรก | 4 |
| มีผลการดำเนินการ 3 ข้อแรก | 3 |
| มีผลการดำเนินการ 2 ข้อแรก | 2 |
| มีผลการดำเนินการ 1 ข้อแรก | 1 |

ข้อมูลพื้นฐาน : ตัวชี้วัดนี้ต่อเนื่องจากปีที่ผ่านมา ซึ่งได้คะแนนที่ระดับ 1 คะแนน ในปีงบประมาณ พ.ศ. 2565 เนื่องจากความล่าช้าในกระบวนการจัดซื้อจัดจ้าง ซึ่งต้องหาผู้เข้าร่วมกระบวนการเสนอราคาที่ผ่านตามเงื่อนไขมากกว่า 1 ราย

**ตัวชี้วัดที่ 15 การเพิ่มศักยภาพของระบบบริการและการเข้าถึงระบบบริการของโรงพยาบาลมหาวิทยาลัยเทคโนโลยีสุรนารี (น้ำหนัก 5)**

**ชนิดของตัวชี้วัด :** กระบวนการ

**นิยาม/คำอธิบาย :**

โรงพยาบาลมหาวิทยาลัยเทคโนโลยีสุรนารีมีพันธกิจที่สำคัญ 3 ประการ คือ (1) การให้บริการทางการแพทย์ที่ได้มาตรฐานสากลอย่างมีคุณภาพและคุณธรรม (2) การผลิตและพัฒนาบุคลากรทางการแพทย์และสาธารณสุข และ (3) การสร้างความร่วมมือทางการวิจัยและนวัตกรรมทางการแพทย์ การที่ประชาชนสามารถเข้าถึงระบบการให้บริการของโรงพยาบาล เพิ่มมากขึ้น จึงมีความสำคัญอย่างยิ่งต่อการทำให้โรงพยาบาลเป็นที่พึ่งให้กับสังคม อีกทั้งยังเป็นกลไกสำคัญในการพัฒนาด้านการเรียนการสอน การบริการทางวิชาชีพ และการวิจัยของคณาจารย์และนักศึกษาในสำนักวิชาแพทยศาสตร์ สำนักวิชาพยาบาลศาสตร์ และสำนักวิชาทันตแพทยศาสตร์ กอปรกับจังหวัดนครราชสีมามีประชากรมากถึง 2.8 ล้านคน แต่มีโรงพยาบาลขนาดใหญ่และมีศักยภาพในการรักษาในระดับตติยภูมิจำนวนน้อย โรงพยาบาลมหาวิทยาลัยเทคโนโลยีสุรนารีจึงต้องขยายการบริการประชาชนที่มีสิทธิภาครัฐได้เข้าถึงการรักษาพยาบาล ตลอดจนดูแลสุขภาวะอนามัยของประชาชนทั่วไป และสามารถเข้าถึงการดูแลด้านสุขภาพได้อย่างเท่าเทียมกันนั้น ดังนั้นโรงพยาบาลจึงมีความจำเป็นที่จะต้องเพิ่มจำนวนผู้เข้ารับการรักษาจากผู้ประกันตนในกลุ่มประกันสังคมและกลุ่มหลักประกันสุขภาพแห่งชาติ ขยายการให้บริการไปยังชุมชนใกล้เคียงพื้นที่มหาวิทยาลัย และเป็นโรงพยาบาลที่รับส่งต่อผู้ป่วยที่ต้องการการรักษาในโรคซับซ้อน (Refer-in) จากโรงพยาบาล 6 แห่ง ในพื้นที่โซน 5 ของจังหวัดนครราชสีมา (ได้แก่ โรงพยาบาลปักธงชัย โรงพยาบาลวังน้ำเขียว โรงพยาบาลโชคชัย โรงพยาบาลหนองบุญมาก โรงพยาบาลครบุรี และโรงพยาบาลเสิงสาง)

โรงพยาบาลมหาวิทยาลัยเทคโนโลยีสุรนารี มีภารกิจในการพัฒนาศักยภาพในการรักษา เพื่อที่จะเป็นโรงเรียนแพทย์อย่างสมบูรณ์แบบตามมาตรฐานของ WFME และเป็นศูนย์วิจัยเฉพาะทางในสาขาวิชาต่าง ๆ จึงมีความจำเป็นที่จะต้องเพิ่มจำนวน  
ผู้เข้ารับบริการทั้งผู้ป่วยนอกและผู้ป่วยใน เพิ่มค่าดัชนี Case Mix Index (CMI) ซึ่งเป็นค่าดัชนีที่สะท้อนถึงความสามารถในการักษาโรคที่ซับซ้อนให้สูงขึ้น ส่งเสริมให้มีการจัดตั้งศูนย์การแพทย์เฉพาะทาง เพื่อพัฒนาขีดความสามารถในการรักษาและส่งเสริมให้เกิดการวิจัยในระดับคลินิคที่เพิ่มมากขึ้น สอดคล้องกับนโยบาย SUT HIVE (SUT Healthcare Innovation Valley) ของอธิการบดีในการส่งเสริมและสนับสนุนการใช้ประโยชน์โรงพยาบาลในการเป็นศูนย์วิจัยระดับคลินิก สร้างสรรค์นวัตกรรมทางการแพทย์และสุขภาพ เพื่อเสริมสร้างสุขภาวะที่ดีของประชาชนในเขตนครชัยบุรินทร์

**ข้อมูลประกอบการคำนวณตัวชี้วัด :**

1. สถิติจำนวนผู้ป่วยนอกและผู้ป่วยใน และผู้ป่วยที่รับส่งต่อ
2. สถิติจำนวนผู้รับบริการของผู้ประกันตนในกลุ่มประกันสังคมและกลุ่มหลักประกันสุขภาพแห่งชาติ
3. จำนวนชุมชนในพื้นที่ใกล้เคียงมหาวิทยาลัยที่ได้รับการดูแลโดยโรงพยาบาลมหาวิทยาลัยเทคโนโลยีสุรนารี
4. ค่าดัชนี Case Mix Index (CMI)
5. จำนวนศูนย์เฉพาะทางที่เปิดให้บริการเพิ่มขึ้นหรือขยายการให้บริการในปีงบประมาณ พ.ศ. 2566

**วิธีการคำนวณ/วิเคราะห์ :**

วิเคราะห์เอกสาร กระบวนการ และผลงาน

**ผู้บันทึกข้อมูล/แหล่งข้อมูล :** โรงพยาบาลมหาวิทยาลัยเทคโนโลยีสุรนารี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายการเงิน ทรัพย์สิน และวิสาหกิจ

2) ผู้อำนวยการโรงพยาบาลมหาวิทยาลัยเทคโนโลยีสุรนารี

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

เกณฑ์การประเมิน

1. จำนวนผู้ป่วยนอกเฉลี่ยต่อวันเพิ่มมากขึ้นกว่าในปีที่ผ่านมา
2. จำนวนผู้ป่วยในเฉลี่ยต่อวันเพิ่มมากขึ้นกว่าในปีที่ผ่านมา
3. ค่าดัชนี Case Mix Index (CMI) เพิ่มมากขึ้นกว่าในปีที่ผ่านมา
4. โรงพยาบาลมหาวิทยาลัยเทคโนโลยีสุรนารีได้รับผิดชอบเป็นหน่วยรับบริการระดับย่อยในเครือข่ายหลักประกันสุขภาพแห่งชาติ ดูแลประชาชนในตำบลโดยรอบมหาวิทยาลัยอย่างน้อย 1 ตำบลในปีงบประมาณ พ.ศ. 2565
5. จำนวนผู้ประกันตนในกลุ่มประกันสังคมที่เลือกโรงพยาบาลมหาวิทยาลัยเทคโนโลยีสุรนารีเพิ่มจำนวนมากขึ้นกว่าในปีที่ผ่านมา
6. จำนวนการรับส่งต่อผู้ป่วย (Refer-in) ของโรงพยาบาลมหาวิทยาลัยเทคโนโลยีสุรนารีจากโรงพยาบาลในโซน 5 จังหวัดนครราชสีมาที่เพิ่มมากขึ้นกว่าในปีที่ผ่านมา
7. มีการขยายการให้บริการของศูนย์การแพทย์เฉพาะทาง โดยมีอัตราการเติบโตของจำนวนผู้รับบริการเพิ่มมากขึ้นกว่าในปีที่ผ่านมาของศูนย์ศัลยกรรมหัวใจและทรวงอก (CVT) ศูนย์มะเร็ง ศูนย์ทารกแรกเกิด ศูนย์ข้อเทียม ศูนย์ผ่าตัดผ่านกล้อง (MIS) & One Day Surgery ศูนย์ตรวจสุขภาพ หน่วยทางเดินอาหารและตับ
8. พัฒนาระบบเพื่อรองรับ Smart hospital ในการสนับสนุนกระบวนการทำงานในการให้บริการ งานวิชาการ งานการเรียนการสอน และงานบริหาร โดยเชื่อมโยงข้อมูลการรักษาทั้งในหน่วยงานภายในและเครือข่ายของโรงพยาบาล

| **เกณฑ์การให้คะแนน** | **คะแนน** |
| --- | --- |
| มีผลการดำเนินการตั้งแต่ 6 ข้อขึ้นไป | 5 |
| มีผลการดำเนินการ 5 ข้อ | 4 |
| มีผลการดำเนินการ 4 ข้อ | 3 |
| มีผลการดำเนินการ 3 ข้อ | 2 |
| มีผลการดำเนินการ 2 ข้อ | 1 |

ข้อมูลพื้นฐาน : ในปีงบประมาณ พ.ศ. 2565 (ณ มิถุนายน พ.ศ. 2565) จำนวนผู้ป่วยนอกเฉลี่ย 1,376 คน/วัน จำนวนผู้ป่วยในเฉลี่ย 281 คน/วัน จำนวนผู้ประกันตนในกลุ่มประกันสังคมประมาณ 39,164 คน ค่า Case Mix Index เท่ากับ 1.46 มีจำนวนการรับต่อผู้ป่วย (Refer in) จากโรงพยาบาลในโซน 5 จังหวัดนครราชสีมา จำนวน 884 ราย

**ตัวชี้วัดที่ 16 ความสำเร็จของกรอบมาตรฐานหลักสูตรและการดำเนินงานสหกิจศึกษาและการศึกษาเชิงบูรณาการกับการทำงาน (Cooperative and Work Integrated Education Standards Framework) (น้ำหนัก 5)**

**ชนิดของตัวชี้วัด :** กระบวนการ

**นิยาม/คำอธิบาย :**

Cooperative and Work Integrated Education (CWIE) ตามคำจำกัดความของกระทรวงการอุดมศึกษา วิทยาศาสตร์ วิจัยและนวัตกรรม (อว.) คือหลักสูตรการเรียนการสอนในลักษณะร่วมผลิตระหว่างสถาบันอุดมศึกษาและสถานประกอบการ (ภาครัฐ เอกชน ชุมชน) เพื่อให้บัณฑิตพร้อมสู่โลกแห่งการทำงานจริงได้ทันที มีสมรรถนะตรงกับความต้องการของตลาดงาน สามารถพัฒนาอาชีพในปัจจุบันและเตรียมพร้อมรองรับตำแหน่งงานในอนาคต

มหาวิทยาลัยเทคโนโลยีสุรนารีเป็นมหาวิทยาลัยแห่งแรกในประเทศไทยที่นำระบบสหกิจศึกษามาใช้ในการเรียนการสอน จนกระทั่งเป็นที่ยอมรับในระดับประเทศและมีสถานศึกษาหลาย ๆ แห่งได้นำระบบสหกิจศึกษาไปใช้ นอกจากนี้ทางศูนย์สหกิจศึกษาและพัฒนาอาชีพได้มีการสร้างความร่วมมือกับหน่วยงานนานาชาติด้านสหกิจศึกษาและการศึกษาเชิงบูรณาการกับการทำงาน รวมถึงได้ปรับปรุงระเบียบการปฏิบัติงานด้านสหกิจศึกษานานาชาติ เพื่อให้เกิดผลสัมฤทธิ์ในการส่งนักศึกษาไปปฏิบัติสหกิจศึกษายังต่างประเทศได้ และยังร่วมมือกับนานาชาติในการจัดการประชุมสหกิจศึกษาโลกขึ้น เพื่อเป็นการสร้างความร่วมมือกับนานาชาติและเผยแพร่ผลงานของมหาวิทยาลัย จนได้รับการยอมจากนานาชาติและความเป็นผู้นำด้านสหกิจศึกษาในระดับประเทศ นอกจากนี้ทางศูนย์สหกิจศึกษายังได้ร่วมมือกับหน่วยงานต่าง ๆ ของมหาวิทยาลัยในการเตรียมความพร้อมของนักศึกษาให้มีสมรรถนะเพียงพอก่อนออกไปปฏิบัติงานสหกิจศึกษายังสถานประกอบการอีกด้วย เช่น การพัฒนาทักษะในศตวรรษที่ 21 เพื่อให้นักศึกษามีความเป็นผู้นำและการทำงานเป็นทีม สามารถสื่อสารได้อย่างมีประสิทธิผล ความสามารถในการวิเคราะห์และแก้ไขปัญหา และทักษะความเป็นผู้ประกอบการ เป็นต้น

กระทรวงการอุดมศึกษา วิทยาศาตร์ วิจัยและนวัตกรรม (อว.) ได้ตราพระราชบัญญัติเกี่ยวกับสหกิจศึกษาและการศึกษาเชิงบูรณาการกับการทำงาน (CWIE) ขึ้นในปี พ.ศ. 2562 และมีการกำหนดเป้าหมาย วิธีดำเนินงานและการขับเคลื่อน CWIE รวมถึงกรอบมาตรฐานหลักสูตรและการดำเนินงาน CWIE เพื่อให้สถาบันอุดมศึกษาได้ใช้เป็นแนวปฏิบัติในการดำเนินงาน มหาวิทยาลัยได้มีการนำร่องทดลองใช้การปฏิบัติงานสหกิจศึกษา 2 ภาคการศึกษากับกรอบมาตรฐานฯ CWIE ของ อว. พบว่าสอดคล้องกันได้เป็นอย่างดี อย่างไรก็ตามการปฏิบัติงานสหกิจศึกษาของนักศึกษาส่วนใหญ่ยังเป็นแบบ 1 ภาคการศึกษา ดังนั้นมหาวิทยาลัยจึงได้มีแนวคิดในการพัฒนาระบบสหกิจศึกษาสำหรับนักศึกษาที่จะออกปฏิบัติงานสหกิจศึกษา 1 ภาคการศึกษาให้สอดคล้องกับกรอบมาตรฐานหลักสูตรและการดำเนินงาน CWIE ของ อว. และบรรลุเป้าหมายในการเพิ่มจำนวนนักศึกษา CWIE และ นักศึกษา CWIE เกิดการเปลี่ยนแปลงสมรรถนะ มหาวิทยาลัยได้แก้ไขระเบียบแล้วเสร็จและประกาศใช้แล้ว โดยจะเริ่มใช้ในปีการศึกษา 2566

**ข้อมูลประกอบการคำนวณตัวชี้วัด :**

1. ประชาสัมพันธ์กรอบมาตรฐานหลักสูตรและการดำเนินงาน CWIE ของ อว. ให้กับหลักสูตรทราบอย่างทั่วถึง
2. แผนปฏิบัติการสำหรับนักศึกษาหลักสูตรวิทยาศาสตร์สุขภาพ
3. สมรรถนะของนักศึกษา CWIE ที่เปลี่ยนแปลงไป โดยใช้กระบวนการวิเคราะห์สะท้อนคิด
4. การพัฒนาบุคลากรของมหาวิทยาลัยที่ทำหน้าที่เกี่ยวข้องกับ CWIE เช่น การจัดอบรมหลักสูตรคณาจารย์นิเทศ CWIE หลักสูตรผู้บริหาร CWIE และหลักสูตรผู้ปฏิบัติงาน CWIE
5. จำนวนโครงงานที่สร้างผลกระทบเชิงบวกของนักศึกษา CWIE ในกระบวนการก่อน-ระหว่าง-หลังการปฏิบัติงาน CWIE
6. ความสำเร็จของโครงงาน CWIE ที่เป็นนวัตกรรมให้นักศึกษารุ่นน้องและสถานประกอบการ
7. การจัดตั้งกองทุนส่งเสริมและพัฒนา CWIE
8. หลักฐานอื่นที่สามารถแสดงให้เห็นว่าเป็นไปตามเกณฑ์การประเมินที่กำหนด

**วิธีการคำนวณ/วิเคราะห์ :**

วิเคราะห์เอกสาร กระบวนการ และผลงาน

**ผู้บันทึกข้อมูล/แหล่งข้อมูล :** ศูนย์สหกิจศึกษาและพัฒนาอาชีพ

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพัฒนานักศึกษาและศิษย์เก่าสัมพันธ์

2) รองอธิการบดีฝ่ายวิชาการและประกันคุณภาพ

3) ศูนย์สหกิจศึกษาและพัฒนาอาชีพ

4) ส่วนกิจการนักศึกษา

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

เกณฑ์การประเมิน

1. ดำเนินการพัฒนาบุคลากรของมหาวิทยาลัยที่ทำหน้าที่เกี่ยวข้องกับ CWIE เช่น การจัดอบรมหลักสูตรคณาจารย์นิเทศ CWIE และหลักสูตรผู้ปฏิบัติงาน CWIE
2. มีกลไกสนับสนุนการทำโครงงานที่สร้างผลกระทบเชิงบวกของนักศึกษา CWIE ในกระบวนการก่อน-ระหว่าง-หลังการปฏิบัติงาน CWIE
3. มีกลไกติดตามการทำโครงงาน CWIE ของนักศึกษาโดยใช้กระบวนการวิเคราะห์สะท้อนคิด แล้วรายงานผลดังกล่าวให้สาขาวิชาทราบเพื่อใช้ติดตามการพัฒนาของนักศึกษาตลอดการปฏิบัติงาน CWIE
4. มีกลไกขยายผลแบบอย่างความสำเร็จของโครงงาน CWIE ที่เป็นนวัตกรรมให้นักศึกษารุ่นน้องและสถานประกอบการทราบในวงกว้างอย่างทั่วถึง
5. มีการจัดตั้งกองทุนส่งเสริมและพัฒนา CWIE เพื่อเป็นทุนสำหรับการใช้จ่ายเกี่ยวกับการส่งเสริม วิจัย และพัฒนาการดำเนินงานด้าน CWIE ของมหาวิทยาลัยและเป็นทุนสนับสนุนค่าใช้จ่ายนักศึกษาระหว่างปฏิบัติงาน CWIE

|  |  |
| --- | --- |
| **เกณฑ์การให้คะแนน** | **คะแนน** |
| มีผลการดำเนินการ 5 ข้อ | 5 |
| มีผลการดำเนินการ 4 ข้อ | 4 |
| มีผลการดำเนินการ 3 ข้อ | 3 |
| มีผลการดำเนินการ 2 ข้อ | 2 |
| มีผลการดำเนินการ 1 ข้อ | 1 |

ข้อมูลพื้นฐาน : กระทรวงการอุดมศึกษา วิทยาศาสตร์ วิจัยและนวัตกรรม (อว.) ได้ประกาศ "CWIE Platform" เพื่อเป็นแนวทางให้สถาบันอุดมศึกษาจัด CWIE และจัดให้ลงนามความร่วมมือเพื่อสนับสนุน CWIE Platform เมื่อ 30 มกราคม พ.ศ. 2563 รวมทั้งได้จัดทำ (ร่าง) แนวปฏิบัติเพื่อส่งเสริมมาตรฐานการจัด CWIE ที่กำหนดแนวปฏิบัติของ CWIE ที่เพิ่มขึ้นจากแนวปฏิบัติของสหกิจศึกษา เช่น นักศึกษาต้องทำรายงานในลักษณะวิเคราะห์สะท้อน (Reflection) และมหาวิทยาลัยต้องมีกระบวนการติดตามความก้าวหน้าของการพัฒนาสมรรถนะของนักศึกษาระหว่างการปฏิบัติงาน เป็นต้น เพื่อให้การจัดการเรียนการสอนของมหาวิทยาลัยเทคโนโลยีสุรนารีสอดคล้องกับ CWIE Platform และ (ร่าง) แนวปฏิบัติดังกล่าวในปีงบประมาณ พ.ศ. 2565 มหาวิทยาลัยได้ดำเนินการกระบวนการดังนี้

1. จัดตั้งคณะทำงานร่วมกับฝ่ายวิชาการและประกันคุณภาพ สำนักวิชา และหน่วยงานที่เกี่ยวข้อง
2. มีแผนดำเนินการการพัฒนาระบบสหกิจศึกษาให้สอดคล้องกับ CWIE Platform
3. ดำเนินการตามแผนที่ได้กำหนดไว้
4. ดำเนินการทดลองใช้ เพื่อสรุปผล และปรับปรุง
5. มหาวิทยาลัยให้ความเห็นชอบ และนำไปใช้ในปีงบประมาณ พ.ศ. 2566

และจากที่กระทรวงการอุดมศึกษา วิทยาศาสตร์ วิจัยและนวัตกรรมได้ประกาศผลรางวัลผลงานสหกิจศึกษาและการศึกษาเชิงบูรณาการกับการทำงานระดับดีเด่น ประจำปี พ.ศ. 2565 โดยมหาวิทยาลัยเทคโนโลยีสุรนารีได้ส่งผลงานเข้าร่วมประกวดและได้รับรางวัลทั้งสิ้น 5 รางวัลจากจำนวนทั้งสิ้น 12 รางวัล อย่างไรก็ตาม มหาวิทยาลัยไม่ได้รับรางวัลประเภทโครงงานนักศึกษาเลย ในปีงบประมาณ พ.ศ. 2566 มหาวิทยาลัยจึงมีแผนจะขับเคลื่อน CWIE โดยให้ความสำคัญกับการสนับสนุนให้นักศึกษา CWIE ทำโครงงานที่สร้างผลกระทบเชิงบวกแก่สถานประกอบการเพื่อใช้คุณค่าของโครงงานเป็นกลไกขับเคลื่อนการต่อยอดและยกระดับความร่วมมือกับสถานประกอบการตาม CWIE Platform รวมทั้งผนวกการทำโครงงานเข้ากับการทำรายงานวิเคราะห์สะท้อนคิดและการติดตามความก้าวหน้าการพัฒนาสมรรถนะของนักศึกษา นอกจากนี้ มหาวิทยาลัยจะได้สร้างระบบจูงใจให้สถานประกอบการยินดีจ่ายค่าตอบแทนและจัดสวัสดิการให้แก่นักศึกษา CWIE อย่างเหมาะสมโดยจะได้ดำเนินการดังนี้

1. มีกลไกสนับสนุนการพัฒนานักศึกษาให้สามารถคิดหัวข้อโครงงาน CWIE ที่มีคุณภาพ และดำเนินงานโครงงานให้เกิด  
   ผลกระทบเชิงบวกสูงทั้งในกระบวนการก่อน-ระหว่าง-หลังการปฏิบัติงาน CWIE อย่างเป็นระบบ
2. สร้างกลไกติดตามการดำเนินงานผ่านกระบวนการวิเคราะห์สะท้อนคิดของนักศึกษาตลอดการปฏิบัติงาน
3. ขยายผลแบบอย่างความสำเร็จของโครงงาน CWIE ให้นักศึกษารุ่นน้องและสถานประกอบการทราบในวงกว้างอย่างทั่วถึง
4. ตั้งกองทุนส่งเสริมและพัฒนา CWIE เพื่อเป็นทุนสำหรับการใช้จ่ายเกี่ยวกับการส่งเสริม วิจัย และพัฒนาการดำเนินงานด้าน CWIE ของมหาวิทยาลัยและเป็นทุนสนับสนุนค่าใช้จ่ายนักศึกษาระหว่างปฏิบัติงาน CWIE เพื่อส่งเสริมการพัฒนาคนให้เต็มตามศักยภาพอย่างทั่วถึงและเท่าเทียม โดยสถานประกอบการที่ตกลงรับนักศึกษา CWIE ของมหาวิทยาลัยสามารถจัดทำประมาณการค่าใช้จ่ายที่จะเกิดขึ้น แล้วบริจาคเงินเข้ากองทุน และมีสิทธิได้รับยกเว้นภาษีเป็นร้อยละของจำนวนเงินดังกล่าวตามที่กฎหมายกำหนด เพื่อตอบสนองมาตรา 36 แห่งพระราชบัญญัติการอุดมศึกษา พ.ศ. 2562